**PRIJEDLOG**

**DOKUMENTACIJE O NABAVI**

**otvoreni postupak javne nabave**

**RADOVI NA REKONSTRUKCIJI I DOGRADNJI**

**ZAPADNOG DIJELA LUKE CRES**

OTVORENI POSTUPAK JAVNE NABAVE MALE VRIJEDNOSTI

**Evidencijski broj nabave: EV-M-30/18**

CPV: 45241000-8 –Građevinski radovi na luci

Cres, prosinac 2018.

**SADRŽAJ**

[**1. OPĆI PODACI** 4](#_Toc531776715)

[**1.1.PODACI O NARUČITELJU** 4](#_Toc531776716)

[**1.2. OSOBA ZADUŽENA ZA KONTAKT** 4](#_Toc531776717)

[**1.3.EVIDENCIJSKI BROJ NABAVE** 4](#_Toc531776718)

[**1.4.POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA** 4](#_Toc531776719)

[**1.5.VRSTA POSTUPKA JAVNE NABAVE** 4](#_Toc531776720)

[**1.6.VRSTA UGOVORA O JAVNOJ NABAVI** 5](#_Toc531776721)

[**1.7.PROCIJENJENA VRIJEDNOST NABAVE** 5](#_Toc531776722)

[**1.8. NAVOD USPOSTAVLJA LI SE DINAMIČKI SUSTAV NABAVE** 5](#_Toc531776723)

[**1.9.NAVOD PROVODI LI SE ELEKTRONIČKA DRAŽBA** 5](#_Toc531776724)

[**1.10.ELEKTRONIČKA DOSTAVA PONUDA** 5](#_Toc531776725)

[**1.11. INTERNETSKA STRANICA NA KOJOJ JE OBJAVLJENO IZVJEŠĆE O PROVEDENOM SAVJETOVANJU SA ZAINTERESIRANIM GOSPODRASKIM SUBJEKTIMA** 5](#_Toc531776726)

[**2.PODACI O PREDMETU NABAVE** 6](#_Toc531776727)

[**2.1. OPIS PREDMETA NABAVE** 6](#_Toc531776728)

[**2.2.OPIS I OZNAKA GRUPA PREDMETA NABAVE, AKO JE PREDMET NABAVE PODIJELJEN U GRUPE** 7](#_Toc531776729)

[**2.3.KOLIČINA PREDMETA NABAVE** 7](#_Toc531776730)

[**2.4. TEHNIČKE SPECIFIKACIJE PREDMETA NABAVE** 7](#_Toc531776731)

[**2.5.TROŠKOVNIK** 7](#_Toc531776732)

[**2.6. KRITERIJI ZA OCJENU JEDNAKOVRIJEDNOSTI PREDMETA NABAVE (AKO SE UPUĆUJE NA MARKU,IZVOR,PATENT)** 11](#_Toc531776733)

[**2.7. MJESTO IZVOĐENJARADOVA** 12](#_Toc531776734)

[**2.8. ROK IZVRŠENJA UGOVORA** 12](#_Toc531776735)

[**3. OSNOVE ZA ISKLJUČENJE GOSPODARSKOG SUBJEKTA** 13](#_Toc531776736)

[**3.1. OBVEZNE OSNOVE ZA ISKLJUČENJE GOSPODARSKOG SUBJEKTA** 13](#_Toc531776737)

[**3.2. DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE** 16](#_Toc531776738)

[**3.3. ODREDBE O SAMOKORIGIRANJU** 17](#_Toc531776739)

[**4.KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)** 18](#_Toc531776740)

[**4.1. UVJETI SPOSOBNOST ZA OBAVLJANJE PROFESIONALNE DJELATNOSTI** 18](#_Toc531776741)

[**4.2. EKONOMSKA I FINANCIJSKA SPOSOBNOST** 18](#_Toc531776742)

[**4.3. UVJETI TEHNIČKE I STRUČNE SPOSOBNOSTI I NJIHOVA MINIMALNA RAZINA** 20](#_Toc531776743)

[**4.4. OSLANJANJE NA SPOSOBNOST DRUGIH SUBJEKATA** 23](#_Toc531776744)

[**4.5. UVJETI SPOSOBNOSTI ZAJEDNICE GOSPODARSKIH SUBJEKATA** 24](#_Toc531776745)

[**5.ELEKTRONIČKA EUROPSKA JEDINSTVENA DOKUMENTACIJA O NABAVI (e-ESPD)** 24](#_Toc531776746)

[**6. PODACI O PONUDI** 26](#_Toc531776747)

[**6.1.SADRŽAJ I NAČIN IZRADE PONUDE** 26](#_Toc531776748)

[**6.2.NAČIN DOSTAVE PONUDE** 27](#_Toc531776749)

[**6.3. VARIJANTE PONUDE** 28](#_Toc531776750)

[**6.4.NAČIN ODREĐIVANJA CIJENE PONUDE** 28](#_Toc531776751)

[**6.5. VALUTA PONUDE** 29](#_Toc531776752)

[**6.6. KRITERIJ ZA ODABIR PONUDE TE RELATIVNI PONDER KRITERIJA** 30](#_Toc531776753)

[**6.7.JEZIK I PISMO NA KOJEM SE IZRAĐUJE PONUDA ILI NJEZIN DIO** 35](#_Toc531776754)

[**6.8. ROK VALJANOSTI PONUDE** 35](#_Toc531776755)

[**6.9. NAVOD O POTPISIVANJU PONUDE DOSTAVLJENE ELEKTRONIČKIM SREDSTVIMAKOMUNIKACIJE** 36](#_Toc531776756)

[**7. OSTALE ODREDBE** 37](#_Toc531776757)

[**7.1. PODACI O TERMINU OBILASKA LOKACIJE** 37](#_Toc531776758)

[**7.2. ODREDBE KOJE SE ODNOSE ZA ZAJEDNICU GOSPODARSKIH SUBJEKATA (PONUDITELJA)** 37](#_Toc531776759)

[**7.3. ODREDBE KOJE SE ODNOSE NA PODUGOVARATELJE** 38](#_Toc531776760)

[**7.4. VRSTA, SREDSTVO I UVJETI JAMSTAVA** 39](#_Toc531776761)

[**7.5. DATUM, VRIJEME I MJESTO JAVNOG OTVARANJA PONUDA** 41](#_Toc531776762)

[**7.6. POSEBNI UVJETI ZA IZVRŠENJE UGOVORA** 41](#_Toc531776763)

[**7.7. ROK ZA DONOŠENJE ODLUKE O ODABIRU** 42](#_Toc531776764)

[**7.8. ROK, NAČIN I UVJETI PLAĆANJA** 43](#_Toc531776765)

[**7.9. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA** 43](#_Toc531776766)

[**7.10.ROK ZA IZJAVLJIVANJE ŽALBE NA DOKUMENTACIJU O NABAVI TE NAZIV I ADRESA ŽALBENOG TIJELA** 45](#_Toc531776767)

[8. OSTALI PODACI I INFORMACIJE 45](#_Toc531776768)

[**8.1.DODATNE INFORMACIJE, OBJAŠNJENJA ILI IZMJENE U VEZI S DOKUMENTACIJOM O NABAVI** 45](#_Toc531776769)

[**8.2.SKLAPANJE I DOPUŠTENE IZMJENE UGOVORA O JAVNOJ NABAVI** 46](#_Toc531776770)

**POPIS PRILOGA:**

**Prilog 1. – Životopis za Stručnjaka 1.**

**Prilog 2. – Izjava o jamstvenom roku za otklanjanje nedostataka**

**Prilog 3. – Prijedlog ugovora**

**Zasebna dokumentacija:**

* **Troškovnik**

Sukladno članku 3. točki 3. i članku 200. Zakona o javnoj nabavi ("Narodne novine", broj 120/16, dalje u tekstu:ZJN) te Pravilniku o dokumentaciji o nabavi te ponudi u postupcima javne nabave („Narodne novine“ broj 65/2017) izrađena je Dokumentacija o nabavi koja čini podlogu za izradu ponude u ovom postupku javne nabave.

## **1. OPĆI PODACI**

## **1.1.PODACI O NARUČITELJU**

ŽUPANIJSKA LUČKA UPRAVA CRES

Cres, Jadranska obala 1

OIB: 35888379055

Telefon: +385 51 572 114  
Faks: +385 51 573 021  
e-mail: [lucka-uprava-cres@ri.t-com.hr](mailto:lucka-uprava-cres@ri.t-com.hr)  
web: [www.zlu-cres.hr](http://www.zlu-cres.hr)

## **1.2. OSOBA ZADUŽENA ZA KONTAKT**

Ime i prezime: Anton Opatić, ravnatelj

Adresa elektroničke pošte: [lucka-uprava-cres@ri.t-com.hr](mailto:lucka-uprava-cres@ri.t-com.hr)

Komunikacija i svaka druga razmjena informacija/podataka između Naručitelja i gospodarskih subjekata može se obavljati **isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH).**

Detaljne upute o načinu komunikacije između gospodarskih subjekata i Naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: <https://eojn.nn.hr/Oglasnik/>.

Iznimno u skladu s člankom 63. ZJN-a, Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran.

## **1.3.EVIDENCIJSKI BROJ NABAVE**

EV-M-30/18

## **1.4.POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA**

Sukladno članku 80. stavak 2. točka 1. ZJN-a Naručitelj objavljuje da ne postoje gospodarski subjekti s kojima je Naručitelj u sukobu interesa.

## **1.5.VRSTA POSTUPKA JAVNE NABAVE**

Naručitelj provodi otvoreni postupak javne nabave male vrijednosti.

U otvorenom postupku javne nabave svaki zainteresirani gospodarski subjekt može dostaviti ponudu u roku za dostavu ponuda.

Naručitelj će u ovom postupku javne nabave primijeniti pravila za provedbu postupka javne nabave male vrijednosti te će ovaj postupak javne nabave objaviti u EOJN RH.

## **1.6.VRSTA UGOVORA O JAVNOJ NABAVI**

Sklapa se ugovor o javnoj nabavi radova.

Ugovor u pisanom obliku mora se sklopiti u roku od 30 dana od dana izvršnosti Odluke o odabiru.

Ugovorne strane izvršavat će ugovor o javnoj nabavi radova u skladu s uvjetima određenima u dokumentaciji o nabavi i odabranom ponudom.

Naručitelji će nakon što Odluka o odabiru najbolje rangirane ponude postane izvršna, te po dobivanju suglasnosti osnivača s odabranim ponuditeljem sklopiti Ugovor o javnoj nabavi radova.

## **1.7.PROCIJENJENA VRIJEDNOST NABAVE**

Ukupna procijenjena vrijednost nabave u ovom postupku javne nabave iznosi **26.095.220,80 kuna** bez poreza na dodanu vrijednost (PDV).

Izračun procijenjene vrijednosti nabave temelji se na ukupnom iznosu, bez poreza na dodanu vrijednost (PDV), uključujući sve opcije i moguća obnavljanja ugovora.

Izvor financiranja su Operativni program Konkurentnost i kohezija, Državni proračun Republike Hrvatske i vlastiti izvori.

Naručitelj pridržava pravo da sukladno članku 298. stavak 1. točka 9. ZJN poništi postupak javne nabave ako cijena najbolje rangirane valjane ponude premaši iznos procijenjene vrijednosti nabave.

## **1.8. NAVOD USPOSTAVLJA LI SE DINAMIČKI SUSTAV NABAVE**

Ne uspostavlja se dinamički sustav nabave.

## **1.9.NAVOD PROVODI LI SE ELEKTRONIČKA DRAŽBA**

Sklapanju ugovora o javnoj nabavi radova neće prethoditi elektronička dražba.

## **1.10.ELEKTRONIČKA DOSTAVA PONUDA**

Elektronička dostava ponuda obvezna je sukladno članku 280. ZJN.

## **1.11. INTERNETSKA STRANICA NA KOJOJ JE OBJAVLJENO IZVJEŠĆE O PROVEDENOM SAVJETOVANJU SA ZAINTERESIRANIM GOSPODRASKIM SUBJEKTIMA**

Temeljem članka 198. stavka 3. ZJNi članka 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17) Naručitelj je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude, posebne uvjete za izvršenje ugovora i prijedlog ugovora, dana 20. rujna 2018. godine stavio na prethodno savjetovanje sa zainteresiranim gospodarskim subjektima u trajanju do 27. rujna 2018.godine, javnom objavom na svojim internetskim stranicama [www.zlu-cres.hr](http://www.zlu-cres.hr) i Elektroničkog oglasnika javne nabave Republike Hrvatske (dalje u tekstu: EOJN RH).Tijekom savjetovanja zaprimljeni su prijedlozi i primjedbe.

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je 2. listopada 2018. godine na internetskim stranicama EOJN RH.

Obzirom na izmjene u procijenjenoj vrijednosti i troškovniku, a temeljem članka 198. stavka 3. ZJN 2016 i članka 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17) Naručitelj je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude, posebne uvjete za izvršenje ugovora, te prijedlog ugovora, dana 5. prosinca 2018. godine stavio na ponovno prethodno savjetovanje sa zainteresiranim gospodarskim subjektima u trajanju do 12. prosinca 2018. godine javnom objavom na svojim internetskim stranicama  [www.zlu-cres.hr](http://www.zlu-cres.hr) i stranicama Elektroničkog oglasnika javne nabave Republike Hrvatske (dalje u tekstu: EOJN RH).

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je \_\_\_\_\_\_\_\_\_\_ 2018. godine na internetskim stranicama EOJN RH.

## 

## **2.PODACI O PREDMETU NABAVE**

## **2.1. OPIS PREDMETA NABAVE**

Predmet nabave su radovi izgradnje vanjskog lukobrana s opremom ukupne dužine oko 185 metara i širine oko 6 metara koji će služiti za prihvat linijskih putničkih brodova te uređenje kopnenog dijela luke dužine oko 280 metara što čini uski obalni pojas, u naravi pješačku vezu s središtem grada, sukladno tehničkim specifikacijama i troškovniku.

Predmet nabave definiran je projektnom dokumentacijom:

Izvedbeni građevni projekt pomorskih građevina, broj projekta: 20G/09-I od srpnja 2011.

Izvedbeni građevinski projekt hidro instalacija, broj projekta: 8G/17 od travnja 2017.

Izvedbeni arhitektonski projekt krajobraznog uređenja, broj elaborata: 21/14 od veljače 2015.

Izvedbeni elektrotehnički projekt, broj projekta: 73/17 od ožujka 2017.

Izvedbeni projekt – dopuna, broj 2/3-1 od studenog 2018.

Projektom predviđena dogradnja i rekonstrukcija s opremom nastavak je uređenja creske rive i s postojećim objektima činiti će jedinstvenu prostornu, funkcionalnu i oblikovnu cjelinu. Svrha dogradnje je korištenje manipulativnog prostora postojeće državne brzobrodske linije, manipulativnog prostora ostalih potencijalnih brodskih i brzobrodskih linija, ali i korištenje javnog prostora koji će povezati autobusni kolodvor i brodski terminal i osigurati nesmetan prolaz i prijelaz s jednog na drugi oblik transporta osoba. Svrha navedenog je smanjenje zakrčenosti u luci koja je vrlo intenzivna u ljetnim mjesecima.

Za izvođenje radova i opreme koji su predmet nabave, a sukladno Glavnom projektu izdana je Potvrda II. izmjene i dopune Glavnog projekta (KLASA: 361-03/18-02/1, URBROJ: 2170/1-03-05/5-18-3 od 15. siječnja 2018.) od strane Primorsko-goranske županije, Upravni odjel za prostorno uređenje, graditeljstvo i zaštitu okoliša, Ispostava Mali Lošinj.

Naručitelj ne osigurava prostor potreban za odlaganje i deponiranje materijala, opreme i strojeva.

**Radovi i oprema se izvode prema vrstama i opisu stavki radova te uvjetima i uputama iz troškovnika koji se dostavlja kao poseban dokument i sastavni je dio ove dokumentacije za nadmetanje.**

Predmet nabave nije podijeljen na grupe. Ponude se podnose isključivo za cjelokupan predmet nabave.

**Predlaže se potencijalnim ponuditeljima da prije davanja ponuda izvrše obilazak mjesta izvođenja radova.**

**Sukladno Odluci o određivanju razdoblja godine i vremena u kojemu se ne mogu graditi građevine, odnosno izvoditi građevinski radovi na određenim područjima Grada Cresa, od 12. srpnja 2004. godine (Klasa: 334-01/04-1/4 ; Ur. broj: 2213/02-01-01-04-9), objavljeno 15. srpnja 2004. godine („Službene novine“ PGŽ, broj 24/04), ne mogu se izvoditi radovi na gradnji građevina ni građevinski radovi u razdoblju od 1. srpnja do 31. kolovoza.**

Ponuditelj predajom svoje ponude jamči da je upoznat sa svim specifičnostima lokacije te načinom i tehnologijom izvođenja radova, te da je upoznat s projektnom dokumentacijom u cijelosti.

**Tehnička i projektna dokumentacija s nacrtima zainteresiranim gospodarskim subjektima je dostupna na adresi Naručitelja Županijske lučke uprave Cres, Jadranska obala 1, 51557 Cres, u terminu ponedjeljak - petak od 08:00 do 12:00, uz prethodnu najavu na telefon: +385 51 572 114**

**ili e-mail:** [**lucka-uprava-cres@ri.t-com.hr**](mailto:lucka-uprava-cres@ri.t-com.hr)**.**

**Oznaka i naziv iz Jedinstvenog rječnika javne nabave**

45241000-8 –Građevinski radovi na luci

Radovi i oprema koji su predmet nabave namijenjeni su korištenju od strane fizičkih osoba, stoga je Naručitelj pri izradi tehničkih specifikacija uzeo u obzir kriterije dostupnosti za osobe s invaliditetom i izvedbu prilagođenu svim korisnicima sukladno članku 208. stavak 1. ZJN.

## **2.2.OPIS I OZNAKA GRUPA PREDMETA NABAVE, AKO JE PREDMET NABAVE PODIJELJEN U GRUPE**

Predmet nabave nije podijeljen na grupe

Naručitelj nije podijelio predmet nabave na grupe iz razloga što predmet nabave predstavlja jednu jedinstvenu tehničku i tehnološku cjelinu i s odabranim ponuditeljem namjerava sklopiti jedan ugovor o javnoj nabavi za cjelovit predmet nabave.

## **2.3.KOLIČINA PREDMETA NABAVE**

Količina predmeta nabave određena je troškovnicima, opisom predmeta nabave i projektno-tehničkom dokumentacijom. Sukladno članku 4. Pravilnika o dokumentaciji o nabavi te ponudi u postupcima javne nabave („Narodne novine“, broj 65/17), naručitelj određuje predviđenu, odnosno okvirnu količinu predmeta nabave.

## **2.4. TEHNIČKE SPECIFIKACIJE PREDMETA NABAVE**

Tehničke specifikacije određene su opisom predmeta nabave, troškovnicima i projektno-tehničkom dokumentacijom.

## **2.5.TROŠKOVNIK**

Troškovnik je izrađen u nestandardiziranom obliku te se dostavlja kao zasebandokumenti sastavni je dio ove dokumentacije o nabavi.

Odredbe vezane za troškovnik za predmet nabave:

* troškovnik koji je priložen uz DON ponuditelj mora u cijelosti popuniti, bez mijenjanja ispravljanja i dopisivanja izvornog teksta.
* Ponuditelj je dužan ponuditi i upisati jedinične cijene i ukupne iznose za sve stavke u troškovniku. Jedinične cijene svake stavke troškovnika i ukupna cijena moraju biti zaokružene na dvije decimale
* U slučaju računskih pogrešaka u ispunjenom troškovniku jedinične cijene upisane u troškovniku se smatraju mjerodavnima. Nije dopušteno zasebno iskazivati popuste ili povećanje jediničnih cijena stoga popusti, povećanja i svi troškovi moraju biti uračunati u ponuđenim i upisanim jediničnim cijenama po stavkama troškovnika.
* Ponuditelj ne smije mijenjati izvorni oblik troškovnika
* Troškovnik koji je priložen uz DON ponuditelj ne ovjerava elektroničkim potpisom.

Izvođač za vrijeme izrade ponude treba proučiti svu projektno-tehničku dokumentaciju, troškovnike, lokaciju, uvjete, rizike i okolnosti izvođenja i sve ostalo te utvrditi što može (negativno) utjecati na realizaciju izvođenja radova i ugovora o izvođenju radova. Ukoliko izvođač utvrdi negativne utjecaje koji nisu obrađeni u dokumentaciju o nadmetanju, projektno tehničkoj dokumentaciji, troškovnicima i ostalom dužan je putem upita / zahtjeva za pojašnjenje upozoriti Naručitelja o navedenom jer u suprotnosti naknadni zahtjevi ponuditelja , pogotovo nakon sklapanja ugovora o izvođenju radova, se neće priznati kao niti zahtjevi za izmjenu jedinične i ukupne cijene, izmjenu ugovorenog roka, ugovorene kvalitete radova i oblikovnih rješenja.

Ukoliko ponuditelj za vrijeme izrade ponude i nuđenja predmeta nabave ustanovi određene nepotpunost projekta i/ili troškovnika dužan je putem upita / zahtjeva za pojašnjenje upozoriti Naručitelja o navedenom te tražiti odgovarajuća pojašnjenja/ nadopune/ izmjene jer u suprotnosti naknadni zahtjevi ponuditelja, pogotovo nakon sklapanja ugovora o izvođenju radova, se neće priznati kao niti zahtjevi za izmjenu jedinične i ukupne cijene, izmjene ugovorenog roka, ugovorene kvalitete radova i oblikovnih rješenja.

Slijedom svega navedenog, svi negativni utjecaji kao i nepotpunost projekta i troškovnika neće se uzeti u obzir kao osnova za izmjenu jedinične i ukupne cijene radova, izmjenu tehničkih i oblikovnih rješenja, niti ugovorenog roka, jer se smatra da dokumentacija o nadmetanju te troškovnik i projektna dokumentacije neovisno o njihovim manjkavosti sadržavaju svu potrebnu pripremu, rješenja, rizike, okolnosti rad i materijal te informacije koji omogućuju u cijelosti izvođenje isparavanih tehničkih rješenja sukladno estetskim zahtjevima kojim se postiže potpuna cjelovitost rada i funkcionalnost građevine.

Red prvenstva

Hijerarhija dokumentacije označava prioritete u pogledu tumačenja nejasnoća ili proturječnosti koje se mogu pojaviti između pojedinih ugovorenih dokumenata. Dokumenti koji čine Ugovor o izvođenju radova međusobno se nadopunjuju. U svrhu tumačenja odredbi dokumenata njihov red prvenstva biti će kako slijedi:

1. Ugovor o izvođenju radova

2. Projektna dokumentacija

a. Izvedbeni projekt ima pravo prvenstva nad Glavnim projektom s obzirom na njegov stupanj razrađenosti

3. Troškovnik

Projektna dokumentacija

Izvođač izvodi radove prema pripadajućoj projektno tehničkoj dokumentaciji, troškovniku i uputama proizvođača. Izradu ili razradu sve potrebne projektno tehničke dokumentacije kao i radioničku dokumentaciju je obveza izvođača koji je dužan istu dostaviti na usvajanje projektantu prije početka fizičkog izvođenja radova.

Ukoliko se želi odstupiti od projektnog rješenja / troškovnika prethodno je potrebna pismena suglasnost projektanta za isto. Tolerancija mjera izvedenih radova određena su projektno tehničkoj dokumentacijom, troškovnikom, uzancama i pripadajućim normama, uputama proizvođača te odlukama projektanta na gradilištu (*in situ*)

Stavke troškovnika

Svaka stavka troškovniku osim opisanog i svega gore navedenog sadržava još i troškove :

- dovoz, odvoz, prijenose, dizanje, utovar i istovar, te ugradnju materijala

- pripremne radnje, privremene radnje, pomoćne radove, privremena rješenja, prespoji zatečenih instalacija, pristupni putevi te sav pomoćni i potrebni materijal i rad

- zaštićivanje gradilišta, okolnih površina i bilja te pratećih građevina od atmosferskih utjecaja i samog izvođenja radova

- pogonsko gorivo te sve potrebne energente što uključuje sve potrebne radnje i materijale

- skele, podupore i razupore svih potrebnih dimenzija

- sva pakiranja i zaštita od oštećenja.

- sva štemanja, rezanja i prodori.

- zbrinjavanje otpada na ovlaštenu deponiji

- privremeno korištenje površina i građevina za smještaj materijala, mehanizacije i radnika

- potrebne zaštitne ograde, te rampe i mostove za prijevoz materijala,

- dnevno čišćenje i održavanje gradilišta te odvođenje oborinske vode

- mobilizacija i uspostava gradilišta s održavanjem gradilišta te demobilizacija i uklanjanje gradilišta sa završnim čišćenje

- vraćanje u prvobitno stanje svih površina i građevina koje su korištene

- otklanjanje svih oštećenja nastalih za vrijeme građenja

- ispitivanje kvalitete građevnih proizvoda

- tekuća ispitivanja kvalitete izvedenih radova

- izdavanje izjave o svojstvima i/ili sukladnostima ugrađenih proizvoda/materijala

- izradu i razradu sve potrebne dokumentacije kao i izradu projekta izvedenog stanja

- radne snage, mehanizacije, materijala te sve direktne i indirektne troškove

- izdavanje jamstva i osiguranja

- carine, poreza, zakonskih i drugih obveza i amortizacije.

- prekovremeni i noćni rad, rad subotom i nedjeljom te u državne praznike.

- sustizanja ugovorenih rokova

- zaštitarske službe na gradilištu

- gradilišnog kontejnera za organizaciju sastanak sudionika u gradnji

- usklađivanja i koordinacije ostalih radova

- te sve ostale troškove koje su potrebni za cjelovitu realizaciju radova i ugovora

Plan izvođenja radova

U sklopu ponude izvođač je dužan dostaviti prijedlog plana izvođenja radova.

Plan izvođenja radova mora sadržavati:

1. Opis i shemu (nacrt) izvođenja radova, u skladu sa zahtjevima iz Dodatka IV Pravilnika o zaštiti na radu na privremenim ili pokretnim gradilištima (koji određuje konkretan način ispunjavanja zahtjeva), a naročito o:

- podacima (podzemni i nadzemni katastar, situacije, nacrti) o postojećim instalacijama i uređajima te utjecajima okoliša gradilišta na sigurnost i zdravlje radnika, s naglaskom na učinkovito prozračivanje gradilišta i prijašnje korištenje terena ili objekata radi zaostalih opasnih tvari ili predmeta odnosno materijala i podacima o poduzimanju potrebnih mjera za zaštitu na radu;

- određivanju granica gradilišta prema okolini (vidno označavanje ili ograđivanje gradilišta);

- određivanju i održavanju radnih prostorija, garderoba, sanitarnih čvorova i smještajnih objekata na gradilištu;

- određivanju prometnih komunikacija, evakuacijskih putova i nužnih izlaza s uputama za održavanje;

- utvrđivanju mjesta, prostora i načina razmještaja i skladištenja materijala koji se ugrađuje;

- određivanju mjesta i prostora za smještaj i čuvanje opasnog, zapaljivog i eksplozivnog materijala;

- načinu prijevoza, prijenosa, utovara, istovara i odlaganja raznih vrsta materijala i teških voluminoznih predmeta;

- načinu označavanja, odnosno osiguranja opasnih mjesta i ugroženih prostora na gradilištu (opasne zone);

- načinu rada u neposrednoj blizini ili na mjestima gdje se pojavljuju po zdravlje štetni plinovi, prašine, pare odnosno gdje može doći do požara, eksplozije ili mogu nastati druge opasnosti;

- načinu uređenja (izvor, mjesta priključka), odabiru i razvodu energetskih vodova i električnih instalacija snage (za pogon strojeva i uređaja) i rasvjete do pojedinih trošila, vrste primijenjene zaštite od električnog udara i upute za održavanje i korištenje istih;

- određivanju vrste i broja strojeva i uređaja s povećanim opasnostima s predviđenim mjerama zaštite u odnosu na njihov smještaj i korištenje;

- načinu zaštite radnika od pada s visine ili u dubinu;

- načinu zaštite radnika pri iskopu zemlje, a posebice za rovove, kanale, šahtove, jame i slično;

- načinu zaštite radnika pri rušenju, odnosno rastavljanju objekata ili nekog njegovoga dijela;

- određivanju vrste i načina izvođenja – postavljanja skela (projekti s nacrtima i statičkim proračunima);

- mjerama zaštite od požara te opremi, uređajima i sredstvima za zaštitu od požara na gradilištu;

- načinu organiziranju pružanja prve pomoći na gradilištu;

- načinu osiguranja smještaja, prehrane i prijevoza radnika na gradilište i sa gradilišta, ako je to potrebno.

2. Popis opasnih tvari

3. Popis posebno opasnih poslova

4. Određivanje mjesta rada na kojima postoji povećana opasnost za život i zdravlje radnika, kao i vrste i količine potrebnih osobnih zaštitnih sredstava odnosno zaštitne opreme

5. Postupke za usklađivanje međudjelovanja svih aktivnosti u neposrednoj blizini gradilišta, također s mogućnošću hitnog isključenja komunalnih vodova u slučaju nužde

6. Postupke za svaku pojedinu opasnu fazu rada ili faze radova koje se obavljaju istovremeno ili u slijedu jedna iza druge pri čemu je potrebno definirati:

- tehničke odnosno organizacijske mjere koje je potrebno poduzeti prije početka radova u skladu s načelima zaštite na radu iz članka 13. Pravilnika o zaštiti na radu na privremenim ili pokretnim gradilištima;

- minimalno vrijeme koje je potrebno kako bi se radovi mogli obaviti na siguran način;

- minimalni broj radnika koji u toj fazi moraju sudjelovati;

- potrebna sredstva rada kao i način provjere njihove ispravnosti prije početka izvođenja faze radova.

7. Postupak usklađivanja izvođenja radova i dokumentacije sa svim promjenama na gradilištu

8. Vremenski plan radova – kojim se određuje redoslijed/istovremenost i rokovi za izvršenje

9. Način organiziranja suradnje i uzajamno izvješćivanja svih izvođača radova i njihovih radničkih predstavnika, koji će zajedno ili jedan za drugim (u slijedu) raditi na istom gradilištu o tijeku, s ciljem sprečavanja ozljeda na radu i zaštite zdravlje radnika

10. Način organiziranja da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište

11. Zajedničke mjere zaštite na radu na gradilištu

12. Obveza izvođača o međusobnom izvješćivanju o tijeku pojedinačnih faza rada

13. Pravila ponašanja na gradilištu

14. Popis poslova s procjenom troškova (troškovnikom) uređenja gradilišta i izvođenja zajedničkih mjera za provedbu zaštite na radu na radilištu

15. Popis isprava, evidencija i uputa iz zaštite na radu, koje se moraju čuvati stalno na gradilištu

16. Potpis odgovorne osobe za izradu plana izvođenja radova i pečat.

Nakon odabira ponuditelja/izvođača, a sukladno Zakonu o zaštiti na radu (NN 71/14, 118/14, 154/14) Naručitelj je dužan imenovati koordinatora zaštite na radu.

Temeljem članka 77, stavak (2), točka (3) koordinator zaštite na radu na vrijeme građenja obavezan je izraditi ili dati izraditi potrebna usklađenja plana izvođenja radova i dokumentacije sa svim promjenama na gradilištu. Slijedom navedenog plan izvođenja radova treba biti izrađen u skladu sa dodatkom V Pravilnika o zaštiti na radu na privremenim ili pokretnim gradilištima (NN 51/08), te isti treba biti usklađen sa tehnologijom izvođača koja je planirana za predmetno gradilište. Koordinator je dužan plan izvođenja radova izrađen od strane izvođača usvojiti i ovjeriti, te sukladno Zakonu o zaštiti na radu Naručitelj vrši prijavu gradilišta.

## **2.6. KRITERIJI ZA OCJENU JEDNAKOVRIJEDNOSTI PREDMETA NABAVE (AKO SE UPUĆUJE NA MARKU,IZVOR,PATENT)**

Troškovnik i pripadajuća projektno-tehnička dokumentacija su izrađeni koristeći mogućnost upućivanja na tehničku specifikaciju / norme (marku, izvor, zaštitne znakove, patente, tipove, norme ili određeni proces s obilježimo proizvoda i ostalo) sve sukladno članku 209. i članku 210. ZJN.

Naručitelj neće odbiti ponudu koja nije u skladu s tehničkim specifikacijama / normama na koje je uputio u troškovniku / projektno-tehničkoj dokumentaciji ako ponuditelj u ponudi na zadovoljavajući način naručitelju dokaže bilo kojim prikladnim sredstvom da rješenja koja predlaže na jednakovrijedan način zadovoljavaju zahtjeve definirane tehničkim specifikacijama, a sve sukladno članku 211. ZJN.

Slijedom navedenog, u svakoj stavci troškovnika / projektno tehničkoj dokumentaciji gdje je navedena takva određena tehnička specifikacija / norma smatra se da je ista popraćena sa izrazom "ili jednakovrijedno" a sve sukladno članku 209. i 210. ZJN. , iako predmetni izraz nije zasebno istaknut u samoj stavci troškovnika/projektno-tehničkoj dokumentaciji.

Kao dokaz jednakovrijednosti ponuditelj mora dostaviti, u samoj ponudi svu potrebnu dokumentaciju (web adresu - link, prospek, katalog i slično), iz koje je vidljiva usporedba upućene u troškovniku i ponuđene tehničke specifikacije / norme sa nedvojbenom ocjenom jednakovrijednosti prema kriterijima mjerodavnima za ocjenu jednakovrijednosti navedenima u troškovniku. Mjerodavni kriterij za ocjenu „jednakovrijednosti“ je usporedba upućene u troškovniku i ponuđene tehničke specifikacije / norme iz koje mora biti vidljivo da ponuđena tehnička specifikacija / norma zadovoljava sve uvjete i zahtjeve koje proizlaze iz upućene u troškovniku tehničke specifikacije pod uvjetom da se ne mijenjaju temeljni zahtjevi za građevinu, funkcionalnost i tehnička ispravnost rješenja i estetski zahtjevi. Projektant je jedini nadležan za davanje ocjene jednakovrijednosti.

U slučaju da ponuditelj nudi istoimenu tehničku specifikaciju / normu koja je upućena u opisu stavke iz troškovnika tada ponuditelj ne treba prilagati uz ponudu dokaz o jednakovrijednosti.

## **2.7. MJESTO IZVOĐENJARADOVA**

Mjesto izvođenja radova je luka otvorena za javni promet županijskog značaja – „Luka Cres“

## **2.8. ROK IZVRŠENJA UGOVORA**

**Naručitelj će odrediti točan datum uvođenja u posao i o tome pisanim putem obavijestiti odabranog ponuditelja najkasnije 8 (osam) dana prije uvođenja u posao.**

Uvođenjem u posao otvara se građevinski dnevnik. Odabrani ponuditelj je dužan za vrijeme izvođenja radova voditi građevinsku knjigu i građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera ("Narodne novine“, broj 111/14, 107/15,20/17).

**Rok izvođenjaradovaje16 (šesnaest) mjeseci od dana uvođenja u posao.**

**U navedenom roku završetka radova ne računa se vrijeme kada se radovi ne mogu izvoditi u smislu odluke Odluke o određivanju razdoblja godine i vremena u kojemu se ne mogu graditi građevine, odnosno izvoditi građevinski radovi na određenim područjima Grada Cresa(„Službene novine“ PGŽ, broj 24/04),iz Točke 2.1. ove Dokumentacije o nabavi.**

Rok za izvođenje radova utvrđen ovim Ugovorom iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja Izvođač bio spriječen izvoditi radove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,
* kada zbog nepovoljnih vremenskih prilika nije bilo moguće izvoditi pojedine vrste radova, rok izvedbe radova produljiti će se za odgovarajući broj dana, što se utvrđuje u građevinskom dnevniku a ovjerava po nadzornom inženjeru temeljem evidencije meteoroloških uvjeta tijekom izvođenja radova,
* kada Naručitelj ili nadležno tijelo izda nalog o privremenoj ili trajnoj obustavi radova, ukoliko se Izvođač kod izvođenje radova ne pridržava pozitivnih propisa.

Prethodno navedene okolnosti dokazuju se temeljem pisane dokumentacije sa gradilišta.

O produženju roka izvođenja radova sklapa se dodatak ovom Ugovoru koji mora biti u pisanom obliku.

Primopredaja radova utvrđuje se primopredajnim zapisnikom.

## **3. OSNOVE ZA ISKLJUČENJE GOSPODARSKOG SUBJEKTA**

Odredbe iz poglavlja 3. OSNOVE ZA ISKLJUČENJE GOSPODARSKOG SUBJEKTA, utvrđuju se:

* **u slučaju zajednice gospodarskih subjekata (ponuditelja)**, za sve članove zajednice gospodarskih subjekata pojedinačno,
* **ukoliko gospodarski subjekt namjerava dati dio ugovora o javnoj nabavi jednom ili više podugovaratelja**, za svakog podugovaratelja pojedinačno,
* **ukoliko se gospodarski subjekt oslanja na sposobnost drugih subjekata**, za svakog subjekta na čiju se sposobnost gospodarski subjekt oslanja pojedinačno.

Ako Naručitelj utvrdi da postoji osnova za isključenje **subjekta na čiju se sposobnost gospodarski subjekt oslonio radi dokazivanja kriterija za odabir gospodarskog subjekta** ili **subjekta kojem gospodarski subjekt namjerava dati dio ugovora o javnoj nabavi (podugovaratelj)** zatražiti će od gospodarskog **subjekta zamjenu tog subjekta u primjernom roku** od 5 (pet) dana, računajući od dana slanja zahtjeva Naručitelja kroz sustav EOJN RH.

## **3.1. OBVEZNE OSNOVE ZA ISKLJUČENJE GOSPODARSKOG SUBJEKTA**

**3.1.1. Osuđivanost za kaznena djela**

**Sukladno članku 251. ZJN-a i članku 20. stavak 10. Pravilnika o dokumentaciji o nabavi te ponudi u postupcima javne nabave Naručitelj će isključiti gospodarskog subjekta iz postupka javne nabave ako utvrdi da:**

**1. je gospodarski subjekt koji ima poslovni nastanu Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja je državljanin Republike Hrvatske, pravomoćnom presudom osuđena za:**

**a) sudjelovanje u zločinačkoj organizaciji, na temelju**

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

- članka 98. (financiranje terorizma) i članka 265. (pranje novca) Kaznenog zakona

- (članka 279.prnje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**f) dječji rad ili druge oblike trgovanja ljudima, na temelju**

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2.je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.**

Razdoblje isključenja gospodarskog subjekta nabave kod kojeg su ostvarene osnove za isključenje iz ove točke iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje e-ESPD) (Dio III. Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi.**

**U slučaju zajednice gospodarskih subjekata, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od gospodarskog subjekta koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi dokaz da ne postoje osnove za isključenje iz podtočke 3.1.1., i to :

1. izvadak iz kaznene evidencije ili drugog odgovarajućeg registra ili, ako to nije moguće,
2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin ili
3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke 3.1.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjavu iz članka 265. stavka 2. u vezi s člankom 251. stavkom 1. ZJN može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Sukladno čl. 71., 262., 264. i 265. ZJN. omogućen je dohvat dokaza iz registara i evidencija RH u EOJN RH.

**3.1.2. Plaćanje dospjelih poreznih obveza i obveze za mirovinsko i zdravstveno osiguranje**

Naručitelj će, sukladno članku 252. ZJN-a, isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog, Naručitelj, sukladno članku 252.stavku 2. ZJN-a, **neće isključiti** gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni e-ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.**

Naručitelj može prije donošenja odluke od gospodarskog subjekta koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz da ne postoje osnove za isključenje iz podtočke 3.1.2., i to :

a. **potvrdu Porezne uprave o stanju duga**, ili

b. drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave

c. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti pod a. i b. ili ako ne obuhvaćaju sve okolnosti iz ove podtočke3.1.2., oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Sukladno članku 221. stavku 1. ZJN odredba točke 3.1.2. odnosi se i na podugovaratelje, koji u ponudi dostavljaju ispunjeni e-ESPD obrazac.**

Sukladno čl. 71., 262., 264. i 265. ZJN. omogućen je dohvat dokaza iz registara i evidencija RH u EOJN RH.

## **3.2. DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE**

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, od 5(pet) dana računajući od dana slanja zahtjeva Naručitelja kroz EOJN RH, dostavi sve ili dio popratnih dokumenta ili dokaza, sukladno članku 265. ZJN.

**Upućuju se gospodarski subjekti da se dokumenti navedeni u ovoj točki Dokumentacije o nabavi NE DOSTAVLJAJU uz ponudu. Dovoljno je ispuniti e-ESPD obrazac i priložiti ga uz ponudu.**

**Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u roku od 5 (pet) dana, računajući od dana slanja zahtjeva Naručitelja putem EOJN RH, dostavi ažurirane popratne dokumente kojima dokazuje da ne postoje ostale osnove za isključenje iz točke 3.1. ove Dokumentacije o nabavi**.

Sukladno čl. 71., 262., 264. i 265. ZJN. omogućen je dohvat dokaza iz registra i evidencija RH u EOJN RH.

Ažurirane popratne dokumente ponuditelj može dostaviti u neovjerenoj preslici putem EOJN RH. Neovjerenom preslikom smatra se i neovjereni ispis elektroničke isprave. U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

Sukladno članku 20. stavku 9. Pravilnika o dokumentaciji o nabavi te ponudama u javnoj nabavi (‘’Narodne novine’’ br. 65/17.) oborivo se smatra da su dokazi iz članka 265. stavka 1. ZJN ažurirani ako nisu stariji od dana u kojem istječe rok za dostavu ponuda.

## **3.3. ODREDBE O SAMOKORIGIRANJU**

**Mogućnost dokazivanja pouzdanosti – poduzete mjere „samokorigiranja“**

Gospodarski subjekt kod kojeg su ostvarene osnove za isključenje iz točke 3.1. ove Dokumentacije o nabavi može Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih djela ili propusta.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

## **4.KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

Gospodarski subjekt u ovom postupku javne nabave mora dokazati:

1. sposobnost za obavljanje profesionalne djelatnosti,
2. ekonomsku i financijsku sposobnost
3. tehničku i stručnu sposobnost.

## **4.1. UVJETI SPOSOBNOST ZA OBAVLJANJE PROFESIONALNE DJELATNOSTI**

**4.1.1 . Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta**

Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

**Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni e-ESPD obrazac, Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti ponuditelja i člana zajednice gospodarskih subjekata.**

**Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.**

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.**

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti za obavljanje profesionalne djelatnosti iz točke 4.1.1. dostavi ažuriran popratni dokument u skladu s člankom 266. t. 1. ZJN.

## **4.2. EKONOMSKA I FINANCIJSKA SPOSOBNOST**

4.2.1.Gospodarski subjekt mora dokazati da je u posljednjih 3 (tri) dostupne financijske godine imao prosječni godišnji promet minimalno u visini iznosa procijenjene nabave.

**Za potrebe utvrđivanja navedene tehničke i stručne sposobnosti iz ove točke 4.2.1., gospodarski subjekt u ponudi dostavlja ispunjeni e-ESPD obrazac (Dio IV. Kriteriji za odabir gospodarskog subjekta Odjeljak B: Ekonomska i financijska sposobnost: točka 1a), ako je primjenjivo točka 3))**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi neki od navedenih ažuriranih popratnih dokumenata kao dokaz ekonomske i financijske sposobnost gospodarskog subjekta iz poglavlja 4.2.1.:

- odgovarajući bankovni izvadak;

- financijska izvješća ili izvatkom iz tih izvješća, ako je objavljivanje financijskih izvješća obvezno u državi poslovnog nastana gospodarskog subjekta;

- izjavu o ukupnom prometu gospodarskog subjekta u pet posljednjih dostupnih financijskih godina, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.

Izjavu daje osoba po zakonu ovlaštena za zastupanje gospodarskog subjekta, na kojoj potpis mora biti ovjeren kod nadležnog tijela.

Ukoliko valuta koja je predmet konverzije u kunama kotira na deviznom tržištu Republici Hrvatskoj, prilikom računanja protuvrijednosti gospodarski subjekt mora koristiti srednji tečaj Hrvatske narodne banke koji je u primjeni na dan slanja poziva na nadmetanje, ako valuta koja je predmet konverzije u kunama ne kotira na deviznom tržištu u Republici Hrvatskoj, prilikom računanja protuvrijednosti gospodarski subjekt mora koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni na dan slanja poziva na nadmetanje.

Obrazloženje traženog dokaza sposobnosti:

Procjena je Naručitelja kako trogodišnji prosječni promet gospodarskog subjekta koji je najmanje jednak u visini iznosa procijenjene vrijednosti nabave daje sigurnost da će gospodarski subjekt pružiti uslugu koja je predmet nabave u predviđenom ugovornom roku. Traženim dokazom financijske sposobnosti, gospodarski subjekt dokazuje da ima stabilno financijsko poslovanje na način da ne može dovesti u pitanje izvršenje svojih ugovornih obveza, a posljedično tome i izvršenje obveza Naručitelja prema krajnjim korisnicima svojih usluga. Neispunjenje tražene minimalne razine financijske sposobnosti Naručitelju znatno povećava rizik za mogućnost nastajanja materijalne i financijske štete.

4.2.2. Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, njihova odgovornost za izvršenje ugovora je solidarna.

## **4.3. UVJETI TEHNIČKE I STRUČNE SPOSOBNOSTI I NJIHOVA MINIMALNA RAZINA**

**4.3.1. Potrebno iskustvo gospodarskog subjekta za izvršenje ugovora o javnoj nabavi**

Gospodarski subjekt u ovom postupku javne nabave mora dokazati da je u svojstvu izvođača uredno izvršio radove koji su predmet nabave ili slične radove ukupne vrijednosti od minimalno visine procijenjene vrijednosti predmeta nabave.

Pod sličnim radovima podrazumijeva se izvođenje radova izgradnje i/ili rekonstrukcije morskih luka i/ili obala i/ili lukobrana, a koji su temeljeni na armiranobetonskim pilotima. Ovaj uvjet dokazuje se popisom radova izvršenih u godini u kojoj je započeo postupak javne nabave (2018.) i tijekom pet godina koje prethode toj godini (2013.- 2017.).

Popis sadržava ili mu se prilaže jedna ili više potvrda (maksimalno 3 potvrde) druge ugovorne strane o urednom izvršenju ugovora, čija je kumulativna vrijednost bez PDV-a jednaka ili veća od procijenjene vrijednosti postupka nabave.

|  |
| --- |
| **Za potrebe utvrđivanja navedene tehničke i stručne sposobnosti iz ove točke 4.3.1., gospodarski subjekt u ponudi dostavlja ispunjeni e-ESPD obrazac (Dio IV. Kriteriji za odabir gospodarskog subjekta Odjeljak C: Tehnička i stručna sposobnost: e-ESPD točka 1a).** |

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove podtočke dostavi ažuriran popratni dokument i to:

- **popis uredno izvedenih radova istih ili sličnih predmetu nabave (s potvrdom/ama druge ugovorne strane o urednom izvršenju ugovora) pruženih u godini u kojoj je započeo postupak javne nabave i tijekom pet godina koje prethode toj godini u iznosu minimalno u visini procijenjene vrijednosti nabave (bez PDV-a).**

Potvrda druge ugovorne strane treba sadržavati:

- naziv i sjedište druge ugovorne strane

- naziv i sjedište izvođača

- naziv ugovora

- popis izvedenih radova obuhvaćenih ugovorom

- vrijednost radova

- datum i mjesto izvođenja radova

- navod o urednom izvođenju i ishodu najvažnijih radova iz izvršenog ugovora

- potpis druge ugovorne strane.

U slučaju da gopodarski subjekt traženu vrijednosti izvedenih radova iskaže u stranoj valuti, obračunavat će se protuvrijednost te valute u kunama prema srednjem tečaju Hrvatske narodne banke na dan početka ovog postupka, odnosno na dan slanja poziva u EOJN.

**4.3.2. Popis tehničkih stručnjaka potrebnih za izvršenje ugovora te minimalne njihove obrazovne i stručne kvalifikacije**

Gospodarski subjekt mora dokazati da ima **na raspolaganju:**

**a) Stručnjak 1. -Inženjer gradilišta - inženjer građevinske struke (minimalno 1 izvršitelj)**

Navedeni stručnjak mora biti upisan u imenik Hrvatska komore ovlaštenih inženjera građevinarstva kao **ovlašteni voditelj građenja** sukladno Zakonu o poslovima i djelatnostima prostornog uređenja i gradnje (NN broj 78/15), odnosno sukladno propisima zemlje u kojoj ima poslovni nastan s minimalno 3 godina radnog iskustva u svojstvu ovlaštenog voditelja građenja.

**b) Stručnjak 2. - Osposobljeni gospodarski ronilac – ronilac u građevinskim poslovima (minimalno 2 izvršitelja)**

Navedeni stručnjaci moraju posjedovati odgovarajuću ronilačku kvalifikaciju, odnosno biti osposobljeni za obavljanje podvodnih građevinskih radova s minimalnom kvalifikacijom ronilac sukladno propisima države u kojoj imaju poslovni nastan te moraju imati minimalno 3 godine radnog iskustva u obavljanju podvodnih građevinskih radova kao ronilac.

**c) Stručnjak 3. - Elektromonter (minimalno 1 izvršitelj)**

Navedeni stručnjak mora imati minimalno završeno srednjoškolsko trogodišnje obrazovanje za elektromontera SSS i minimalno 3 godina radnog iskustva na obavljanju poslova elektromontera.

|  |
| --- |
| **Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja ispunjeni e-ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 2. i 6) obrazovne i stručne kvalifikacije.** |

Navedeno se ne dostavlja u sklopu ponude, već da se popunjava relevantna točka e-ESPD obrasca.

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove podtočke dostavi ažuriran popratni dokument i to:

**Za potrebe utvrđivanja okolnosti iz ove točke 4.3.2. a) Dokumentacije o nabavi gospodarski subjekt za nominiranog stručnjaka – Inženjer gradilišta - inženjer građevinske struke dostavlja sljedeći dokaz:**

1. Preslika diplome o završenom studiju građevinske struke (uz ovjereni prijevod ukoliko diploma nije na hrvatskom jeziku) za stručnjaka

i

1. Potvrda o upisu u Imenik ovlaštenih voditelja građenja odgovarajuće struke nadležne hrvatske komore,

ili

1. Potvrda o upisu u Imenik stranih ovlaštenih voditelja građenja odgovarajuće struke nadležne hrvatske komore,

ili

1. Potvrda hrvatske komore inženjera odgovarajuće struke, za povremeno ili privremeno obavljanje poslova ovlaštenih voditelja građenja,

ili,

1. Važeće ovlaštenje za voditelja građenja odgovarajuće struke u svojstvu odgovorne osobe u državi iz koje dolazi

i

* izjavu kojom potvrđuje da će, ako njegova ponuda bude odabrana kao najpovoljnija, nakon potpisa ugovora najkasnije do dana uvođenja u posao dostaviti Potvrdu nadležne hrvatske komore vezano uz ispunjavanje propisanih uvjeta za povremeno ili privremeno obavljanje poslova sukladno relevantnim člancima Zakona o poslovima i djelatnostima prostornog uređenja i gradnje

ili,

1. izjavu kojom potvrđuje da u državi svoga sjedišta ne mora posjedovati traženo ovlaštenje za obavljanje poslova voditelja građenja odgovarajuće struke, te da će, ako njegova ponuda bude odabrana kao najpovoljnija, nakon potpisa ugovora najkasnije do dana uvođenja u posao dostaviti Potvrdu nadležne hrvatske komore vezano uz ispunjavanje propisanih uvjeta za povremeno ili privremeno obavljanje poslova sukladno relevantnim člancima Zakona o poslovima i djelatnostima prostornog uređenja i gradnje.

U slučaju iz točke d) i e), ako odabrani ponuditelj ne dostavi u roku Potvrde nadležne hrvatske komore kako se u Izjavi obvezao, Naručitelj može raskinuti ugovor i naplatiti jamstvo za uredno ispunjenje ugovora.

i

1. dokaz o radnom iskustvu je životopis ovjeren od pripadajučeg stručnjaka.

**Za potrebe utvrđivanja okolnosti iz ove točke 4.3.2. b) Dokumentacije o nabavi gospodarski subjekt za nominiranog stručnjaka dostavlja sljedeći dokaz:**

Dokaz o završenom program stručnog osposobljavanja i usavršavanja za zanimanje ronilac u građevinskim radovima koji je priznat od strane Agencije za strukovno obrazovanje i obrazovanje odraslih Republike Hrvatske ili drugog nadležnog tijela sukladno propisima zemlje u kojoj imaju poslovni nastan(svjedodžba/preslika radne knjižice ili drugi jednakovrijedni dokument) kao i dokaz o radnom iskustvu a što predstavlja životopis ovjeren od pripadajučeg stručnjaka.

**Za potrebe utvrđivanja okolnosti iz ove točke 4.3.2. c) Dokumentacije o nabavi gospodarski subjekt za nominiranog stručnjaka dostavlja sljedeći dokaz:**

Dokaz o završenom srednjoškolskom trogodišnjem obrazovanju s kojim se ostvarila srednja stručna sprema: elektromonter (svjedodžba ili drugi jednakovrijedni dokument), kao i dokaz o radnom iskustvu a što predstavlja životopis ovjeren od pripadajučeg stručnjaka.

**4.3.3. Dokaz o alatima, postrojenjima, tehničkoj opremi koja je izvođaču radova na raspolaganju u svrhu izvršenja ugovora**

Ponuditelj mora dokazati da raspolaže alatima, postrojenjima ili tehničkom opremom potrebnim za izvođenje radova (vlastiti ili tuđi kapacitet) odnosno da ima na raspolaganju najmanje:

* plovna dizalica ili dizalica na teglenici-pontonu nosivosti veće od 25 tona
* jedan ponton za prijevoz montažnih elemenata nosivosti veće od 400 tona
* oprema za bušenje armirano-betonskog pilota minimalno promjera 1200 mm
* tegljač,
* pumpa za beton.

|  |
| --- |
| **Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja ispunjeni e-ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 9) alati, postrojenje ili tehnička oprema.** |

Predmetni dokaz ponuditelj ne dostavlja u sklopu ponude, već da se popunjava relevantna točka e-ESPD obrasca.

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove podtočke dostavi ažuriran popratni dokument, i to:

Dokaz kojim Ponuditelj dokazuje da ima u vlasništvu i/ili da raspolaže traženim alatima, postrojenjima ili tehničkom opremom potrebnim za izvođenje radova i to kroz dostavu preslike ugovor o zakupu i/iliračunom za kupljenom opremu i alate i/ili izvadakom iz Očevidnika plutajućih objekata i/ili izjavom kojom drugi gospodarski subjekt daje na raspolaganje ponuditelju tehničku opremu (u tom slučaju taj gospodarski subjekt koji daje na raspolaganje mora dokazati vlasništvo na jedan od prethodnih načina.)

## **4.4. OSLANJANJE NA SPOSOBNOST DRUGIH SUBJEKATA**

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta, koji se odnosi na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

U slučaju oslanjanja na sposobnost drugih subjekata gospodarski subjekt kao dokaz dostavlja potpisanu i ovjerenu Izjavu o stavljanju resursa na raspolaganje.

Izjava o stavljanju resursa na raspolaganje mora minimalno sadržavati:

* naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,
* jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,
* potpis ovlaštene osobe gospodarskog subjekta koji stavlja resurse na raspolaganje.

Naručitelj je obvezan, sukladno pododjeljcima 1. – 3. Odjeljka C ZJN, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da, u roku od 5 (dana) od dana postavljanja zahtjeva Naručitelja putem EOJN RH, zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

## **4.5. UVJETI SPOSOBNOSTI ZAJEDNICE GOSPODARSKIH SUBJEKATA**

Zajednica gospodarskih subjekata je udruženje fizičkih ili pravnih osoba, koja na tržištu nudi izvođenje radova ili posla, isporuku robe ili pružanje usluga.

Zajednica gospodarskih subjekata u svojoj ponudi prilaže e-ESPD obrazac za svakog od članova zajednice gospodarskih subjekata kojim dokazuje da nijedan član zajednice ponuditelja nije u jednoj od situacija zbog koje se gospodarski subjekt isključuje, a koje su navedene u dijelu III. ovih Uputa gospodarskim subjektima (osnove za isključenje) te da ispunjavaju tražene kriterije za odabir gospodarskog subjekta (uvjeti sposobnosti) navedene u dijelu IV. ove Dokumentacije o nabavi..

Odgovornost gospodarskih subjekata iz zajednice gospodarskih subjekata je zajednička i solidarna.

Ukoliko predmet nabave nudi Zajednica gospodarskih subjekta, isti su obvezni ispuniti sve podatke koji se u ponudbenom listu u EOJN traže, a osobito dio predmeta nabave, količinski dio, vrijednosni dio te postotni dio svakog člana zajednice gospodarskih subjekata.

## **5.ELEKTRONIČKA EUROPSKA JEDINSTVENA DOKUMENTACIJA O NABAVI (e-ESPD)**

Elektronička europska jedinstvena dokumentacija o nabavi (dalje u tekstu: e-ESPD) obrazac je ažurirana formalna izjava gospodarskog subjekta koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje, a koje su navedene u dijelu III. ovih Uputa gospodarskim subjektima (osnove za isključenje)

2. ispunjava tražene kriterije za odabir gospodarskog subjekta (uvjeti sposobnosti) navedene u dijelu IV. ove Dokumentacije o nabavi.

**Ponuditelj u svojoj ponudi, kao njen sastavni obvezno prilaže popunjenu Elektroničku europsku jedinstvenu dokumentaciju o nabavi (Electronic EuropeanSingleProcurementDocument – e-ESPD), isključivo u elektroničkom obliku.**

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju e-ESPD obrasca u .xml. formatu - e-ESPD **zahtjev** u koji je upisao osnovne podatke i definirao tražene dokaze te je kreirani **e-ESPD zahtjev** (u.xml i .pdf formatu) priložio ovoj dokumentaciji o nabavi.

Gospodarski subjekt obvezni su u e-ESPD obrascu ( u.xml formatu) izraditi i dostaviti svoje odgovore sukladno definiranim zahtjevima Naručitelja.

Pored navedenog, gospodarski subjekt može dostaviti e-ESPD obrazac ispunjen kroz servis za elektroničko popunjavanje e-ESPD-a (.xml format) Europske komisije koji je dostupan na internetskoj adresi:

[https://ec.europa.eu/growth/tools-databases/e-ESPD/filter?lang=hr](https://ec.europa.eu/growth/tools-databases/espd/filter?lang=hr)

**e-ESPD zahtjev** naručitelja (u .xml formatu) gospodarski subjekti preuzimaju na popisu objava kao dio dokumentacije o nabavi te učitavaju preuzeti e-ESPD zahtjev (u .xml formatu) u EOJN RH.

Nakon učitavanja EOJN RH automatski ispisuje osnovne podatke o postupku, a gospodarski subjekt ispunjava tražene podatke koristeći navigaciju EOJN RH, putem platforme EOJN RH („dalje“, „Spremi i dalje“ i „Natrag“).

**e-ESPD odgovor**  gospodarski subjekt kreira tako da ispuni tražene podatke i preuzima e-ESPD obrazac u .xml i .pdf formatu u .zip datoteci na svoje računalo, te ga u sklopu svoje ponude dostavlja kao elektroničku verziju e-ESPD obrasca tj. verziju u obliku web-obrasca.

**Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja ispunjen samo jedan e-ESPD obrazac.**

**Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi dostavlja ispunjen e-ESPD obrazac za sebe i zaseban ispunjen e-ESPD obrazac za svakog pojedinog gospodarskog subjekta na čiju se sposobnost oslanja (vidi Dio II: Podaci o gospodarskom subjektu, Odjeljak C e-ESPD obrasca).**

**Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen e-ESPD obrazac za sebe i zaseban ispunjen e-ESPD obrazac za podugovaratelja na čiju se sposobnost ne oslanja (vidi Dio II.: Podaci o gospodarskom subjektu, Odjeljak D e-ESPD obrasca).**

**U slučaju zajednice gospodarskih subjekata, svaki član zajednice gospodarskog subjekta mora dostaviti zaseban e-ESPD obrazac u kojem su utvrđeni relevantni podaci za svakog člana zajednice gospodarskog subjekta u skladu s točkom 7.2. ove Dokumentacije o nabavi.**

**U slučaju podugovaratelja, gospodarski subjekt mora dostaviti zaseban e-ESPD u kojem su navedeni relevantni podaci za podugovaratelja u skladu s točkom 7.3. ove Dokumentacije o nabavi.**

U e-ESPD obrascu se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti potvrde i druge oblike navedene dokazne dokumentacije.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u e-ESPD odgovoru kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ovoga Zakona.

Ako se ne može obaviti provjera ili ishoditi potvrda sukladno stavku 1. ovoga članka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

## **6. PODACI O PONUDI**

Ponuda je izjava volje ponuditelja u pisanom obliku da će izvršiti radove u skladu s uvjetima i zahtjevima iz dokumentacije o nabavi.

## **6.1.SADRŽAJ I NAČIN IZRADE PONUDE**

Ponuditelj se, sukladno članku 280. ZJN, pri izradi ponude mora pridržavati zahtjeva i uvjeta dokumentacije o nabavi.

**6.1.1. Sadržaj ponude:**

1. Uvez ponude kreiran putem EOJN RH
2. Ispunjen e-ESPD odgovor
3. Popunjeni troškovnik u .xls.formatu
4. Jamstvo za ozbiljnost ponude (dostavlja se odvojeno u papirnatom obliku, a u slučaju uplate novčanog pologa, dokaz o istom prilaže se u elektroničkoj ponudi)
5. Prilog 1.– Životopis stručnjaka 1. iz kojeg je vidljivo njegovo specifično iskustvo
6. Prilog 2. – Izjava o jamstvenom roku za otklanjanje nedostataka
7. Ostali dokumenti sukladno traženju ove dokumentacije o nabavi

**Ponuda se u ovom postupku javne nabave dostavlja isključivo elektroničkim sredstvima komunikacije osim dijelova ponude koji se ne mogu dostaviti elektroničkim putem (npr. jamstvo za ozbiljnost ponude).**

**6.1.2. Način izrade ponude koja se dostavlja elektroničkim sredstvima komunikacije**

Ponuditelj je obvezan izraditi ponudu u formatu dokumenta koji je odredio naručitelj u ovoj Dokumentaciji o nabavi. Za dokumente za koje Naručitelj nije odredio format dokumenta, ponuditelj je obvezan ponudu izraditi u formatu koji je općedostupan i nije diskriminirajući.

EOJN RH osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani. Ponuditelj nije obvezan označiti stranice ponude koja se dostavlja elektroničkim sredstvima komunikacije. Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju.

**6.1.3. Način izrade dijelova ponude koji se ne dostavljaju elektroničkim sredstvima komunikacije**

Dijelovi ponude koji se dostavljaju u papirnatom obliku moraju biti uvezani u cjelinu na način da se onemogući naknadno vađenje ili umetanje listova ili dijelova ponude. Dijelove ponude kao što je jamstvo za ozbiljnost ponude, koje ne može biti uvezano ponuditelj obilježava nazivom i navodi u sadržaju ponude kao dio ponude.

Ponuditelji nemaju pravo mijenjati, ispravljati, dopunjavati ili brisati ili na bilo koji drugi način intervenirati u tekst koji je odredio naručitelj u Dokumentaciji o nabavi.Ispravci u dijelu ponude koja se dostavlja u papirnatom obliku moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

## **6.2.NAČIN DOSTAVE PONUDE**

**6.2.1.Dostava ponude elektroničkim sredstvima komunikacije**

Ponuda se dostavlja elektroničkim sredstvima komunikacije putem EOJN RH.

Elektronička dostava ponuda provodi se putem EOJN RH-a, vezujući se na elektroničku objavu poziva na nadmetanje te na elektronički pristup Dokumentaciji o nabavi.

**Ponuditelj svoju elektroničku ponudu mora dostaviti, predajom u EOJN RH, najkasnije do \_\_\_\_\_\_\_\_\_\_\_. godine do \_\_\_\_\_\_\_\_\_ sati.**

Naručitelj otklanja svaku odgovornost vezanu uz mogući neispravan rad EOJN RH, zastoj u radu EOJN RH-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH-a. Detaljne upute načina elektroničke dostave ponuda te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN RH-a, na adresi: <https://eojn.nn.hr/Oglasnik/>. Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda.

U slučaju da Naručitelj zaustavi postupak javne nabave povodom izjavljene žalbe na Dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

**6.2.2. Dostava dijela/dijelova ponude sredstvima koja nisu elektronička**

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput ***traženog jamstva za ozbiljnost ponude***.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „dio/dijelovi ponude koji se dostavlja/ju odvojeno“.

Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja, a na prednjoj strani omotnice mora biti naznačeno:

**ŽUPANIJSKA LUČKA UPRAVA CRES**

Jadranska obala 1

51557Cres

**RADOVI NA REKONSTRUKCIJI I DOGRADNJI**

**ZAPADNOG DIJELA LUKE CRES**

**Ev. br. nabave: EV-M-30/18**

**„DIO/DIJELOVI PONUDE KOJI SE DOSTAVLJAJU ODVOJENO“**

**„NE OTVARAJ“**

Na poleđini se označavaju naziv, adresa i OIB gospodarskog subjekta.

U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika javne nabave (elektroničke ponude), pod uvjetom da je dio ponude u papirnatom obliku dostavljen Naručitelju do krajnjeg roka za zaprimanje ponuda.

Kada ponuditelj osobnom predajom Naručitelju dostavlja dio ponude, Naručitelj će mu izdati potvrdu o zaprimanju dijela ponude.

Do trenutka javnog otvaranja ponuda nije dopušteno davanje informacija o zaprimljenim ponudama.

**6.2.3. Izmjena i/ili dopuna ponude i odustajanje od ponude**

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem (*uploadanjem*) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.

**6.2.4. Nedostupnost EOJN RH tijekom roka za dostavu ponuda**

Ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. ZJN.

## **6.3. VARIJANTE PONUDE**

U ovom postupku javne nabave **varijante ponude nisu dopuštene.**

## **6.4.NAČIN ODREĐIVANJA CIJENE PONUDE**

Cijena ponude piše se brojkama u apsolutnom iznosu i izražava se u kunama.

Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.

U cijenu ponude bez poreza na dodanu vrijednost (PDV) moraju biti uračunati svi troškovi i popusti.

Promjena ukupno ugovorene cijene (vrijednosti radova) moguća je u skladu s uvjetima predviđenim u točki 8.2. Sklapanje i dopuštene izmjene ugovora o javnoj nabavi ove Dokumentacije o nabavi i u slučaju okolnosti iz članka 627. i 629. Zakona o obveznim odnosima (NN 35/05, 41/08, 125/11, 78/15, 29/18).

U ponuđene jedinične cijene uključeni su svi troškovi rada, dobave i ugradnje materijala, rada strojeva, transporta, korištenja prometnica, pristojbi, poreza, režijski troškovi, troškovi električne energije, pitke i tehnološke vode, osiguranja, troškovi pripreme i organizacije gradilišta, pristupa gradilištu, troškovi osiguranja mjesta za privremeno i trajno odlaganje materijala, troškove svih potrebnih ispitivanja i pribavljanja potrebne dokumentacije i potrebnih atesta kojima se dokazuje kakvoća izvedenih radova i ugrađenih proizvoda i materijala koji ga terete (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim važećim propisima), trošak odvoza otpada na deponij, troškove zbrinjavanja otpada, troškove održavanja i čišćenja koje je potrebno tijekom izvođenja radova, svi porezi i prirezi (osim PDV-a), ostali sporedni troškovi kao i svi drugi troškovi i izdaci izvoditelja potrebni za dovršenje radova do potpune funkcionalnosti i primopredaje građevine na uporabu.

## **6.5. VALUTA PONUDE**

Cijena ponude mora biti izražena u kunama (HRK).

## **6.6. KRITERIJ ZA ODABIR PONUDE TE RELATIVNI PONDER KRITERIJA**

Kriterij za odabir ponude je ***ekonomski najpovoljnija ponuda.***

Ekonomski najpovoljnija ponuda utvrđuje se na temelju sljedećih kriterija:

* Cijena ponude bez PDV-a,
* Specifično iskustvo stručnjaka
* Vremenski plan izvršenja
* Potrebni resursi
* Jamstveni rok za otklanjanje nedostataka
* Metodologija izvođenja radova

ENP = Cp + Sis + Vpi + Pr + Jr + Mr

Pri čemu je:

Cp – cijena ponude

SiS – specifično iskustvo stručnjaka

Vpi – vremenski plan izvršenja

Pr – potrebni resursi

Jr – jamstveni rok za otklanjanje nedostataka

Mr – metodologija izvođenja radova

**Kriteriji za odabir ekonomski najpovoljnije ponude i njihov relativni značaj:**

|  |  |
| --- | --- |
| KRITERIJ | MAKSIMALNI BROJ BODOVA PO KRITERIJU |
| Cijena ponude (bez PDV-a) (Cp) | 45 |
| Specifično iskustvo stručnjaka (SiS) | 20 |
| Vremenski plan izvršenja (Vpi) | 10 |
| Potrebni resursi (Pr) | 5 |
| Jamstveni rok za otklanjanje nedostataka (Jr) | 10 |
| Metodologija izvođenja radova (Mr) | 10 |
| **Ukupno (ENP)** | **100** |

**6.6.1. Financijski dio ponude - cijena ponude**

Ovim kriterijem se ocjenjuje cijena ponude gospodarskog subjekta. Ponuda sa najpovoljnijom cijenom ostvaruje maksimalan broj bodova – 45 bodova.

Ostale ponude vrednovat će se primjenom slijedeće formule:

Cp = Cpmin/Cpnx45

Pri čemu je:

* Cp – cijena ponude,
* Cpmin – cijena ponude sa najnižom ponuđenom cijenom
* Cpn – cijena ponude koja se ocjenjuje

**Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao cijeli broj ( uz zaokruživanje na dva decimalna mjesta).**

**6.6.2. Specifično iskustvo stručnjaka**

Maksimalan broj bodova koji ponuditelj može ostvariti u okviru ovog kriterija je **20 bodova**.

**Ukoliko ponuditelj u ponudi ne dostavi dokaze za dodatno bodovanje za Stručnjaka 1. njegova ponuda dobit će 0 bodova.**

**Bodovi za specifično iskustvo stručnjaka dodjeljivati će se u skladu sa sljedećom skalom bodova:**

|  |  |  |  |
| --- | --- | --- | --- |
| **SPECIFIČNO ISKUSTVO STRUČNJAKA** | | | |
| Stručnjak 1. Ovlašteni inženjer građevinarstva | Sudjelovanje u projektima izgradnje ili rekonstrukcije morskih luka temeljeni na armiranobetonskim pilotima ili sličnim radovima pojedinačne vrijednosti od 25 milijuna HRK, u ulozi – voditelja građenja | **Broj projekata** | **Broj bodova** |
| 1 | 10 |
| 2 | 15 |
| 3 i više | 20 |

Pod sličnim radovima podrazumijeva se izvođenje radova izgradnje i/ili rekonstrukcije morskih luka i/ili obala i/ili lukobrana a koji su temeljeni na armiranobetonskim pilotima.

**Za ocjenjivanje specifičnog iskustva stručnjaka, ponuditelj mora u ponudi obavezno dostaviti:**

* **Životopis stručnjaka iz kojeg je vidljivo njegovo specifično iskustvo (Prilog 1.)**
* **Potvrdu druge ugovorne strane o uspješno izvršenom ugovoru za projekte koji su navedeni u životopisu stručnjaka**

**6.6.3. Vremenski plan izvršenja**

Maksimalan broj bodova koji ponuditelj može ostvariti u okviru ovog kriterija je **10 bodova**.

**Ukoliko ponuditelj u ponudi ne dostavi Vremenski plan izvršenja njegova ponuda dobit će 0 bodova.**

Prijedlog vremenskog plana građenja predstavlja prikaz aktivnosti sa pripadajućom vremenskom komponentom uvažavajući projektirani i tehnički ispravan tehnološki slijed na temelju kojeg Ponuditelj namjerava realizirati predmet nabave u skladu s odredbama iz ove dokumentacije. Prijedlog vremenskog plan se izrađuje prema modelu „Ganttovog dijagrama“ ili jednakovrijedno“ te mora sadržavati popis aktivnosti, vremenskom komponentu tih aktivnosti (početak, trajanje i kraj svake aktivnosti, ključne datume, potrebne resurse i njihovu zastupljenost) i oznake povezanosti među aktivnostima.

Aktivnosti vremenskog plana minimalno obuhvaćaju sljedeće:

* popis svih potrebnih radnji koje prethode i uvjetuju provedbu ugovora po sklapanju ugovora sukladno propisanim uvjetima od strane Naručitelja putem DoN-a.
* popis grupa radova iz troškovnika razdvojeno po strukama po troškovnicima
* naznaka rezerve u vremenu za otklanjanje svih uočenih nedostataka raspodijeljeno po strukama radova po troškovnicima
* trajanje jamstvenih rokova sukladno odredbama DoN-a i predloženog prema Ponudi
* završetak građenja s demobilizacijom, izrada i predaja cjelokupne dokumentacije te primopredaja radova

**Bodovi za vremenski plan izvršenja dodjeljivat će se u skladu sa sljedećom skalom bodova:**

|  |  |  |
| --- | --- | --- |
| Opisna ocjena | | Broj bodova |
| Nezadovoljavajuće | Vremenski plan nije dostavljen ili nije izrađen sukladno traženom sadržaju i/ili propisanom načinu izrade. | 0 |
| Dijelom zadovoljavajuće | Vremenski plan je izrađen sukladno traženom sadržaju ali nije usgulašeno sa ostalim kriterijima (Pr,Jr, Mr) | 5 |
| Zadovoljavajuće | Vremenski plan je izrađen sukladno traženom sadržaju te je usuglašen sa ostalim kriterijima (Pr,Jr, Mr) | 10 |

**6.6.4. Potrebni resursi**

Maksimalan broj bodova koji ponuditelj može ostvariti u okviru ovog kriterija je **5 bodova**.

**Ukoliko ponuditelj u ponudi ne dostavi Potrebne resurse njegova ponuda dobit će 0 bodova.**

Ponuditelj mora dostaviti popis svih potrebnih resursa koji se odnose na radnu snagu (po broju i zanimanju), mehanizaciju (po broju, tipu, kapacitetu) i proizvodne pogone (vrsti i kapaciteti) koje predviđa da su potrebni za realizaciju predmeta nabave a sve sukladno pripadajućoj projektno tehničkoj dokumentaciji i troškovnicima.

Potrebni resursi moraju biti napravljeni u formi tablice s jasno vidljivim sadržajem.

**Bodovi za potrebne resurse dodjeljivat će se u skladu sa sljedećom skalom bodova:**

|  |  |  |
| --- | --- | --- |
| Opisne ocjene | | Broj bodova |
| Nezadovoljavajuće | Potrebni resursi nisu dostavljeni ili izrađeni sukladno traženom sadržaju i/ili propisanom načinu izrade | 0 |
| Dijelom zadovoljavajuće | Potrebni resursi su izrađeni sukladno traženom sadržaju ali nisu usuglašenisa ostalim kriterijima (Vpi, Mr) | 3 |
| Zadovoljavajuće | Potrebni resursi su izrađeni sukladno traženom sadržaju te su usuglašenisa ostalim kriterijima (Vpi, Mr) | 5 |

**6.6.5. Jamstveni rok za otklanjanje nedostataka**

Maksimalan broj bodova koji ponuditelj može ostvariti u okviru ovog kriterija je **10 bodova**.

Jamstveni rok za kvalitetu izvedenih radova za solidnost (mehaničku otpornost i stabilnost) građevine ne može biti kraću od 10 godina te je fiksan i nije predmet bodovanja, dok za preostale građevinske, obrtničke i instalaterske radove, građevne proizvode te opremu koji čine predmet nabave iznosi najmanje 12 mjeseci, te je predmet bodovanja jer ovisi o ponuđenom roku trajanja jamstva samog Ponuditelja

Minimalno trajanje jamstvenog roka za otklanjanje nedostataka za preostale građevinske, obrtničke i instalaterske radove, građevne proizvode je 12 mjeseci od završetka radova te ukoliko ponuditelj u ponudi ne dostavi dulji Jamstveni rok za otklanjanje nedostataka od minimalnog njegova ponuda dobit će 0 bodova.

**Bodovi za Jamstveni rok za preostale radove dodjeljivat će se u skladu sa sljedećom skalom bodova:**

|  |  |
| --- | --- |
| Kriterij | Broj bodova |
| Minimalno trajanje jamstvenog roka od 12 mjeseci | 0 |
| Jamstveni rok za otklanjanje nedostatka od 24 mjeseci | 5 |
| Jamstveni rok za otklanjanje nedostatka od 36 mjeseci i više | 10 |

**Za ocjenjivanje jamstvenog roka za otklanjanje nedostataka, ponuditelj daje Izjavu o dužini jamstvenog roka za otklanjanje nedostataka (u mjesecima), a koju je obvezan dostaviti u ponudi kao kriterij za odabir ponude (Prilog 2.).**

**6.6.6. Metodologija izvođenja radova**

Maksimalan broj bodova koji ponuditelj može ostvariti u okviru ovog kriterija je **10 bodova**.

**Ukoliko ponuditelj u ponudi ne dostavi Metodologiju izvođenja radova njegova ponuda dobit će 0 bodova.**

Metodologija izvođenja radova predstavlja opisni dio svih pravno-tehničko-tehnoloških procesa koji uvjetuju i koji su potrebni za uspješnu realizaciju predmeta nabave. Metodologija izvođenja radova, uz navedeno nadopunjuje, povezuje i opisuje „Vremenski plan izvršenja“ i „Potrebne resurse“ i „Jamstveni rok“. Potrebno je proučiti cjelokupnu projektno-tehničku dokumentaciju kao i sve uvjete i odredbe iz svih dijelova dokumentacije za nadmetanje, što sve predstavlja ulazne podatke za izradu metodologije izvođenja radova.

Metodologija izvođenja radova obuhvaća minimalno:

* opis svih potrebnih radnji koje prethode i uvjetuju provedbu ugovora po sklapanju ugovora sukladno propisanim uvjetima od strane Naručitelja putem DoN-a.
* opis zahvata obuhvata prema grupama radova iz troškovnika razdvojeno po strukama po troškovnicima te njihovu tehničko-tehnološku međuovisnosti
* opis Potrebnih resursa i njihove zastupljenosti
* opis Vremenskog plana izvršenja i ključnih datumima
* opis svih potrebnih radnji koje prethode i uvjetuju završetak građenja s demobilizacijom, izrada i predaja cjelokupne dokumentacije te primopredaju radova

Metodologija izvođenja radova mora biti napravljena u formi opisnog teksta s jasno vidljivim sadržajem.

**Bodovi za Metodologiju izvođenja radova dodjeljivat će se u skladu sa sljedećom skalom bodova:**

|  |  |  |
| --- | --- | --- |
| Opisne ocjene | | Broj bodova |
| Nezadovoljavajuće | Metodologija nije predana ili nije izrađena sukladno traženom sadržaju i/ili propisanom načinu izrade. | 0 |
| Dijelom zadovoljavajuće | Metodologija je izrađen sukladno traženom sadržaju ali nije usuglašeno sa ostalim kriterijima (Vpi, Pr,Jr) | 5 |
| Zadovoljavajuće | Metodologija je izrađen sukladno traženom sadržaju te jeusuglašenasa ostalim kriterijima (Vpi, Pr,Jr) | 10 |

**6.6.8. Način izračuna ekonomski najpovoljnije ponude**

**Ukupna vrijednost ponude**

Svaki od kriterija (cijena ponude, specifično iskustvo stručnjaka, vremenski plan izvršenja, potrebni resursi, jamstveni rok za otklanjanje nedostataka i metodologija izvođenja radova) ocjenjuje se zasebno sukladno naprijed navedenim zahtjevima, a zbroj bodova dobiven kroz svaki od kriterija određuje ukupan broj bodova ponude na način da se upisuje cjelobrojna vrijednost za svaki od kriterija (uz zaokruživanje na dvije decimalne jedinice).

**Maksimalan broj bodova koji ponuda može ostvariti je 100 bodova.**

## **6.7.JEZIK I PISMO NA KOJEM SE IZRAĐUJE PONUDA ILI NJEZIN DIO**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ako je bilo koji drugi dokument Ponuditelja, izdan na stranom jeziku, a ovom dokumentacijom o nabavi nije drukčije određeno, Ponuditelj ga mora dostaviti zajedno s ovjerenim prijevodom na hrvatski jezik od strane ovlaštenog sudskog tumača. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

## **6.8. ROK VALJANOSTI PONUDE**

Rok valjanosti ponude ne smije biti određen kraće od 90 dana. Ponude s kraćim rokom valjanosti ponude neće se uzeti u razmatranje.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

## **6.9. NAVOD O POTPISIVANJU PONUDE DOSTAVLJENE ELEKTRONIČKIM SREDSTVIMAKOMUNIKACIJE**

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

## **7. OSTALE ODREDBE**

## **7.1. PODACI O TERMINU OBILASKA LOKACIJE**

Gospodarskim subjektima se preporuča obilazak i pregled lokacije objekta luke na kojem će se izvoditi predmetni radovi i za koju se provodi predmetna nabava, o svom vlastitom trošku, te prikupljanje svih potrebnih podataka za izradu ponude.

Obilazak mjesta izvođenja radova je moguć na adresi Naručitelja uz prethodnu najavu. Pregled lokacije na kojoj će se odvijati radovi „Rekonstrukcija i dogradnja zapadnog dijela luke Cres“ moguće je uz prethodnu najavu dogovoriti kod Naručitelja Županijske lučke uprave Cres, Jadranska obala 1, Cres, i to u terminu kako slijedi: ponedjeljak - petak od 08:00 do 12:00, na tel. 051/572-114, Anton Opatić, ravnatelj, adresa elektroničke pošte: [lucka-uprava-cres@ri.t-com.hr](mailto:lucka-uprava-cres@ri.t-com.hr)

**Ponuditelj predajom svoje ponude jamči da je upoznat sa svim specifičnostima objekata te načinom i tehnologijom izvođenja radova, te da je upoznat s projektnom dokumentacijom u cijelosti.**

## **7.2. ODREDBE KOJE SE ODNOSE ZA ZAJEDNICU GOSPODARSKIH SUBJEKATA (PONUDITELJA)**

Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi izvođenje radova ili posla, isporuku robe ili pružanje usluga.

Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice ponuditelja.Svaka komunikacija između Naručitelja i Zajednice gospodarskih subjekata odvijat će se putem člana zajednice gospodarskih subjekata koji je ovlašten za komunikaciju s Naručiteljem, pa je istog to potrebno naznačiti u ponudbenom listu.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali zahtijeva da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora (npr. ***međusobni sporazum, ugovor o poslovnoj suradnji*** ili slično).

**Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova Zajednice te se dostavlja Naručitelju najkasnije u roku od 8 (osam) dana od izvršnosti odluke o odabiru.**

Navedenim pravnim aktom se trebaju riješiti međusobni odnosi članova Zajednice vezani uz izvršavanje ugovora o javnoj nabavi, primjerice – dostava jamstva za uredno izvršenje ugovora o javnoj nabavi, dijelovi ugovora koje će izvršavati svaki član Zajednice, obveze svakog člana Zajednice u ispunjenju ugovora o javnoj nabavi (nositelj Zajednice), obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član Zajednice na koji e-mail, fax i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ponuditelja ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

## **7.3. ODREDBE KOJE SE ODNOSE NA PODUGOVARATELJE**

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
* dostaviti europsku jedinstvenu dokumentaciju o nabavi (e-ESPD) za podugovaratelja.

**Prethodno navedeni podaci o podugovoratelju/ima (osim e-ESPD obrasca za podugovaratelja) će biti obvezni dijelovi ugovora o javnoj nabavi.**

Ako ponuditelj namjerava dio Ugovora podugovoriti treba pojedinačno dokazati da ne postoje osnove za isključenje iz točke 3.1.2. za podugovaratelja.Ako javni naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u roku od 5 (pet) dana, računajući od dana slanja zahtjeva Naručitelja putem EOJN RH.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj ***neposredno plaća podugovaratelju*** (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja sve navedene podatke i dokumenteza novog podugovaratelja.

Naručitelj neće odobriti zahtjev ugovaratelja:

* u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovarateljačiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
* u slučaju preuzimanja izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

## **7.4. VRSTA, SREDSTVO I UVJETI JAMSTAVA**

**7.4.1. Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponudeu iznosu od 700.000,00 Kn.

Rok važenja jamstva određuje se u roku od 90 dana od dana otvaranja ponuda. Ponuditelj može dostaviti jamstvo koje je duže od roka valjanosti ponude.

Jamstvo za ozbiljnost ponude mora biti u obliku bankarske garancije. Jamstvo mora glasiti na Naručitelja, te mora biti „bezuvjetno“, „bez prigovora“, „neopozivo“ i „naplativo na prvi poziv“ i s rokom valjanosti, koji ne smije biti kraći od roka valjanosti ponude.

**U tekstu bankarske garancije OBVEZNO je taksativno navesti SVIH 5 niže navedenih slučajeva za koja se izdaje jamstvo:**

1. odustajanje ponuditelja od svoje ponude u roku njezine valjanosti,

2. nedostavljanja ažuriranih popratnih dokumenata sukladno članku 263. ZJN,

3. neprihvaćanja ispravka računske greške,

4. odbijanja potpisivanja ugovora o javnoj nabavi,

5. nedostavljanja jamstva za uredno ispunjenje ugovora o javnoj nabavi.

U slučaju podnošenja zajedničke ponude naručitelj će prihvatiti jamstvo za ozbiljnost ponude koje glasi na bilo kojega člana zajednice ponuditelja (garanta), pod uvjetom da dostavljeno jamstvo sadrži jasan i nedvosmislen navod da se radi o jamstvu za ponudu zajednice ponuditelja s navođenjem svih članova zajednice ponuditelja.

Ukoliko se, iz bilo kojeg razloga, produljuje rok za dostavu ponuda potrebno je sukladno tome uskladiti i važenje bankarske garancije jer rok valjanosti bankarske garancije ne smije biti kraći od roka valjanosti ponude. Ponuditelj može dostaviti jamstvo koje je duže od roka valjanosti ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu, u roku od 5 (pet) dana, računajući od dana slanja zahtjeva Naručitelja putem EOJN RH.

Iznimno od prethodno propisanog jamstva za ozbiljnost ponude, gospodarskisubjekt može Naručitelju Županijskoj lučkoj upravi Cres uplatiti novčani polog u iznosu od 700.000,00 kuna na žiro račun kod ERSTE &STEIERMARKISCHE BANK d.d., IBAN: HR0824020061500064144 s naznakom: jamstvo za ozbiljnost ponude u postupku javne nabave evidencijski broj EV-M-30/18.

Ako gospodarski subjekt uplati novčani polog kao jamstvo za ozbiljnost ponude, dužan je **u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena**, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, Naručitelj provjerava izvršenje uplate na računu Naručitelja. Gospodarski subjekt u ponudi treba navesti IBAN, model i poziv na broj s kojim će Naručitelj izvršiti povrat novčanog pologa.

Način dostave bankarske garancije kod elektroničke dostave ponuda propisan je u točki 6.2.2. ove Dokumentacije o nabavi.

Naručitelj će vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva će pohraniti.

**7.4.2. Jamstvo za uredno ispunjenje ugovora**

Odabrani ponuditelj je obvezan dostaviti Naručitelju, u roku od 8 (osam) dana od dana potpisa i ovjere Ugovora o javnoj nabavi, a prije isteka jamstva za ozbiljnost ponude, jamstvo za uredno ispunjenje ugovora, u iznosu 10% (deset posto) vrijednosti ugovora o javnoj nabavi (bez PDV-a), a u obliku bezuvjetne i neopozive bankarske garancije, naplative od banke na prvi poziv, bez prava prigovora, s rokom važenja 3 (tri) mjeseca dužim od ugovorenog roka za ispunjenje ugovornih obveza .

Zamjena dostavljene bankarske garancije drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji ponuditelj nema pravo zaračunavati kamatu.

**7.4.3. Jamstvo za otklanjanje nedostataka u jamstvenom roku**

Jamstveni rok za kvalitetu izvedenih radova za solidnost (mehaničku otpornost i stabilnost) građevine ne može biti kraći od 10 godina, dok za preostale građevinske, obrtničke i instalaterske radove građevne proizvode te opremu koji čine predmet nabave iznosi najmanje 12 mjeseci i ovisi o ponuđenom roku sukladno točki 6.6.5. ove Dokumentacije, računajući od dana uredno izvršene primopredaje radova i potpisa primopredajnog zapisnika.

Za kvalitetu izvedenih radova i ugrađene materijale i opremu, ponuditelj u roku od 8 dana od izvršene primopredaje radova dostavlja Naručitelju jamstvo za otklanjanje nedostataka u jamstvenom roku, u obliku bjanko zadužnice ovjerene kod javnog bilježnika, na iznos od 10% (deset posto) vrijednosti ugovora o javnoj nabavi (bez PDV-a) potvrđenu kod javnog bilježnika i popunjenu u skladu s Pravilnikom o obliku i sadržaju bjanko zadužnice ("Narodne novine", broj 115/12, 82/17).

Odabrani ponuditelj obvezan je u jamstvenom roku bez prava na posebnu naknadu izvršiti otklanjanje svih nedostatka na objektu koji je predmet nabave. Ovo jamstvo Naručitelj će aktivirati u slučaju da odabrani ponuditelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Neiskorišteno jamstvo će biti vraćeno odabranom ponuditelju po izvršenim obvezama iz ugovora, odnosno po isteku njegova važenja.

**7.4.4. Jamstvo o osiguranju za pokriće odgovornosti iz djelatnosti**

**Odabrani ponuditelj je dužan u roku od 8 (osam) dana po potpisu ugovora o javnoj nabavi Naručitelju dostaviti zaključenu policu osiguranja od odgovornosti iz obavljanja djelatnosti.**

Izvođač se obvezuje da će prilikom izvođenja radova na objektu poduzeti sve mjere zaštite objekata u izgradnji, radova, opreme i materijala, zaposlenika, prolaznika, prometa i okoliša od šteta koje bi mogle nastati uslijed nestručnog obavljanja radova.

Navedena osiguranja trebaju pokriti štetu na osobama i imovini koja može nastati Naručitelju i njegovim zaposlenicima, podugovaratelju i njegovim zaposlenicima, ili trećim osobama za slučaj nesreće sve do dana uspješne primopredaje radova, a osigurateljna pokrića moraju biti na snazi od početka do završetka radova koji su predmet ove nabave.

Policu osiguranja potrebno je produžiti u slučaju produženja roka završetka radova, a razmjerno danima pomicanja roka završetka radova.

Odgovornost Izvođača za moguće štete prestaje s danom uspješne obavljene primopredaje.

**7.4.5. Novčani polog**

Neovisno o sredstvu jamstva koje je Naručitelj odredio u točkama 7.4.1., 7.4.2. i 7.4.3., ponuditelj može dati novčani polog u traženom iznosu. Novčani polog uplaćuje se u traženom iznosu na poslovni račun Naručiteljai na način naveden u točki 7.4.1. ove Dokumentacije o nabavi, uz obvezno navođenje svrhe jamstva.

## **7.5. DATUM, VRIJEME I MJESTO JAVNOG OTVARANJA PONUDA**

Ponuditelj svoju elektroničku ponudu mora dostaviti predajom u Elektronički oglasnik javne nabave Republike Hrvatske (EOJN RH) **najkasnije do \_\_\_\_\_\_\_\_\_\_\_.godine do 10,00 sati.**

Otvaranje ponuda obavit će se odmah nakon isteka roka za dostavu ponuda u Županijskoj lučkoj upravi Cres, 51557 Cres, Jadranska obala 1.

Javnom otvaranju ponuda smiju prisustvovati ovlašteni predstavnici Ponuditelja i druge osobe. Pravo aktivnog sudjelovanja na javnom otvaranju ponuda imaju članovistručnog povjerenstva za javnu nabavu i ovlašteni predstavnici Ponuditelja.

## **7.6. POSEBNI UVJETI ZA IZVRŠENJE UGOVORA**

Ugovor o javnoj nabavi radova mora se izvršavati sukladno zahtjevima i uvjetima utvrđenim tehničkim specifikacijama i ostalim uvjetima i zahtjevima iz ove Dokumentacije o nabavi.

**Prijedlog ugovora ponuditelj prilaže u sklopu svoje ponude.**

Za izvođenje svih radova treba primjenjivati važeće tehničke propise, građevinske norme, a upotrijebljeni materijal koji ponuditelj dobavlja i ugrađuje mora odgovarati pozitivnim hrvatskim normama prema troškovniku radova koji je sastavni dio ove dokumentacije.

Odabrani ponuditelj se obvezuje ugovorene radove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Odabrani ponuditelj dužan je u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Ukoliko odabrani ponuditelj prekorači ugovoreni rok za izvršenje radova, a prekoračenje nije uzrokovano okolnostima iz ugovora kada se rok za izvođenje radova utvrđen ugovorom iznimno može produljiti, Naručitelj ima pravo naplatiti od odabranog ponuditelja ugovorenu kaznu koja se određuje na način da se za svaki dan od dana prekoračenja ugovorenog roka, odnosno zakašnjenja, obračuna iznos od 2 ‰ do najviše 5 % ugovorene vrijednosti radova.

Ugovorna kazna neće osloboditi odabranog ponuditelja obveze da dovrši radove ili bilo koje druge obveze, zadatke ili odgovornosti koje ima prema Ugovoru o javnoj nabavi radova i Dokumentaciji o nabavi.

O zakašnjenju nije potrebna posebna obavijest, već je Ugovor o javnoj nabavi radova ujedno i obavijest o zadržavanju prava na ugovornu kaznu.

Naručitelj ima pravo na raskid ugovora na štetu Odabranog ponuditelja nakon 15 dana zakašnjenja.

Ako šteta koju Naručitelj pretrpi, zbog neurednog izvršenja obveza Odabranog ponuditelja, prelazi iznos ugovorne kazne Naručitelj ima pravo na iznos naknade štete koji prelazi visinu ugovorne kazne.

Naručitelj ima pravo iznos iz prethodnih stavaka odbiti od bilo koje privremene ili okončane situacije ili ukoliko to želi putem jamstva za uredno ispunjenje ugovora.

**Odabrani ponuditelj je dužanu roku od 8 (osam) dana od dana uvođenja u posao dostaviti Naručitelju terminski i financijski plan izvođenja radova, te Plan organizacije gradilišta prethodno usuglašen i odobren od strane Naručitelja**.

Svi radovi koji su predmet ovoga postupka javne nabave trebaju se izvoditi sukladno Zakonu o gradnji (Narodne novine br. 153/13 i Narodne novine br. 20/17), Zakonu o poslovima i djelatnostima prostornog uređenja i gradnje (Narodne novine br. 78/15); Zakonu o komori arhitekata i komorama inženjera u graditeljstvu i prostornom uređenju (Narodne novine br. 78/15); pravilima struke i ostalim zakonima i propisima koji se odnose na predmet ovoga postupka javne nabave.

Predmetni radovi se trebaju izvoditi proizvodima i materijalima sukladno Zakonu o tehničkim zahtjevima za proizvode i ocjenjivanje sukladnosti (Narodne novine br. 80/13 i 14/14), Pravilniku o ocjenjivanju sukladnosti, ispravama o sukladnosti i označavanju građevnih proizvoda (Narodne novine br. 103/08, 147/09, 87/10 i 129/11), Zakonu o građevnim proizvodima (Narodne novine 76/13 i 30/14), Tehničkom propisu o građevnim proizvodima (Narodne novinebr. 33/10, 87/10, 146/10, 81/11, 100/11, 130/12,81/13, 136/14 i 119/15) i Zakonu o zaštiti okoliša (Narodne novine br. 80/13,153/13, 78/15), za što treba predočiti odgovarajuće dokaze.

Na ostale bitne uvjete u vezi s predmetom nadmetanja i ugovorom o javnoj nabavi s odabranim ponuditeljem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora.

Odabrani ponuditelj obvezan je prilikom dostave potpisanog Ugovora o javnoj nabavi radova dostaviti Ugovor o osiguranju odgovornosti iz djelatnosti za eventualnu štetu koju prouzroči naručitelju ili trećim osobama prilikom izvođenja radova na ovom konkretnom gradilištu. Ugovorom mora biti pokriveno predviđeno razdoblje izvođenja radova.

## **7.7. ROK ZA DONOŠENJE ODLUKE O ODABIRU**

Naručitelj, na temelju utvrđenih činjenica i okolnosti te na osnovi rezultata pregleda i ocjene ponuda i kriterija za odabir ponude, u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN-a 2016, odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima postupka javne nabave putem EOJN RH.

Rok za donošenje odluke o odabiru ili odluke o poništenju postupka javne nabave iznosi 45 dana od isteka roka za dostavu ponude.

Obrazloženje navedenog roka za donošenje odluke o odabiru ili odluke o poništenju:

Navedeni rok za donošenje odluke o odabiru ili odluke o poništenju iznosi 45 dana od isteka roka za dostavu ponude iz razloga jer se radi o postupku javne nabave u okviru EU projekta i vremenu potrebnom za provedbu svih aktivnosti i procedure pregleda i ocjene ponude te donošenja meritorne odluke kod Naručitelja sukladno propisanim procedurama definiranim pozitivnim propisima i internim aktima Naručitelja.

## **7.8. ROK, NAČIN I UVJETI PLAĆANJA**

Izvedene radove Naručitelj će plaćati na žiro račun odabranog ponuditelja ili njegovog podugovaratelja temeljem ispostavljenih privremenih mjesečnih situacija i okončane situaciji, ovjerenih od strane nadzornog inženjera u roku do 30 (trideset) dana od dana primitka uredne situacije.

Naručitelj ne predviđa plaćanje predujma (avansa).

Način plaćanja: Plaćanje se vrši na žiro-račun odabranog ponuditelja ili njegovog podugovaratelja. Ne odobrava se plaćanje predujma.

## **7.9. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA**

**Uvjeti za obavljanje djelatnosti građenja**

Sukladno članku 29. Zakona o poslovima i djelatnostima u prostornom uređenju i gradnji („Narodne novine“ broj 78/2015) graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane Zakonom o poslovima i djelatnostima prostornog uređenja i gradnje te posebnim propisima kojima se uređuje gradnja.

Sukladno članku 30. navedenog Zakona, izvođač mora u obavljanju djelatnosti građenja imati zaposlenog ovlaštenog voditelja građenja i/ili ovlaštenog voditelja radova.

Za potrebe obavljanja djelatnosti građenja pravna osoba sa sjedištem u Republici Hrvatskoj mora biti registrirana za obavljanje djelatnosti građenja što se dokazuje izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

Strana pravna osoba sa sjedištem u drugoj državi ugovornici EGP-a (Europskog gospodarskog prostora) koja u toj državi obavlja djelatnost građenja sukladno poglavlju VIII. članku 69. Zakona o poslovima i djelatnostima prostornog uređenja i gradnje (NN 78/15) može u Republici Hrvatskoj privremeno ili povremeno obavljati one poslove koje je prema propisima države u kojoj ima sjedište ovlaštena obavljati, nakon što o tome obavijesti Ministarstvo nadležno za poslove graditeljstva i prostornog uređenje izjavom u pisanom obliku. Uz izjavu strana pravna osoba mora priložiti isprave kojim se dokazuje:

- pravo obavljanja djelatnosti u državi sjedišta strane pravne osobe, i

- da je osigurana od odgovornosti za štetu koju bi obavljanjem djelatnosti mogla učiniti investitoru ili drugim osobama.

Prema članku 70. Zakona o poslovima i djelatnostima prostornog uređenja i gradnje (NN 78/15) strana pravna osoba sa sjedištem u drugoj državi ugovornici EGP-a koja obavlja djelatnost građenja, može u Republici Hrvatskoj trajno obavljati djelatnost pod istim uvjetima kao pravna osoba sa sjedištem u Republici Hrvatskoj, u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima.

Temeljem članka 612. važećeg Zakona o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15) inozemna trgovačka društva ne mogu trajno obavljati djelatnost na području Republike Hrvatske dok tamo ne osnuju podružnicu.

Prema članku 71. Zakona o poslovima i djelatnostima prostornog uređenja i gradnje (NN 78/15) strana pravna osoba sa sjedištem u trećoj državi (država je članica Svjetske trgovinske organizacije-STO) koja u trećoj državi obavlja djelatnost građenja ima pravo u Republici Hrvatskoj privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima (mora posjedovati dokument kojim se dokazuje pravo obavljanja djelatnosti u državi sjedišta strane osobe ili važeću licencu odnosno dokument kojim se to pravo obavljanja djelatnosti regulira, mora biti osigurana od odgovornosti za štetu koju bi obavljanjem djelatnosti mogla učiniti investitoru ili drugim osobama, imati zaposlenog voditelja građenja/radova koji je prošao postupak priznavanja inozemne stručne kvalifikacije pred odgovarajućom komorom).

Strana pravna osoba sa sjedištem u trećoj državi (država nije članica Svjetske trgovinske organizacije-STO) koja u trećoj državi obavlja djelatnost građenja ima pravo u Republici Hrvatskoj, pod pretpostavkom uzajamnosti, privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima (mora posjedovati dokument kojim se dokazuje pravo obavljanja djelatnosti u državi sjedišta strane osobe ili važeću licencu odnosno dokument kojim se to pravo obavljanja djelatnosti regulira, mora biti osigurana od odgovornosti za štetu koju bi obavljanjem djelatnosti mogla učiniti investitoru ili drugim osobama, imati zaposlenog voditelja građenja/radova koji je prošao postupak priznavanja inozemne stručne kvalifikacije pred odgovarajućom komorom).

Potrebno je dokazati pretpostavku uzajamnosti iz dvostranih međunarodnih ugovora Republike Hrvatske i države strane pravne osobe. Strane pravne osobe mogu obavljati djelatnost građenja na području Republike Hrvatske pod pretpostavkom uzajamnosti, a to znači, pod onim uvjetima pod kojima domaće fizičke i pravne osobe mogu obavljati djelatnost građenja u državi čiji pripadnik želi tu djelatnost obavljati u Republici Hrvatskoj. Uzajamnost pretpostavlja da jedna država svoje postupanje prema državljanima druge države čini zavisnim od postupanja te države prema njenim državljanima.

Informacije o uvjetima obavljanja djelatnosti građenja u Republici Hrvatskoj za stranu pravnu osobu sa sjedištem u drugoj državi ugovornici Europskog gospodarskog prostora, dostupne su na adresi Jedinstvene kontaktne točke u Hrvatskoj: <http://psc.hr/gradenje/>

Uvjeti za obavljanje djelatnosti građenja u Republici Hrvatskoj i upute za pravne osobe sa sjedištem u drugoj državi ugovornici Europskog gospodarskog prostora, stranu pravnu osobu sa sjedištem u trećoj državi koja u trećoj državi obavlja djelatnost građenja i za gospodarske subjekte sa sjedištem u trećoj državi (ovisno o članstvu u Svjetskoj trgovinskoj organizaciji), kao i uvjeti za fizičku osobu vezano za obavljanje poslova voditelja građenja, javno su dostupne na internetskim stranicama Ministarstva graditeljstva i prostornog uređenja na adresi: <http://www.mgipu.hr/default.aspx?id=38118>

## **7.10.ROK ZA IZJAVLJIVANJE ŽALBE NA DOKUMENTACIJU O NABAVI TE NAZIV I ADRESA ŽALBENOG TIJELA**

Za rješavanje o žalbama nadležna je **Državna komisija za kontrolu postupaka javne nabave, Koturaška cesta 43/IV, 10000 ZAGREB, REPUBLIKA HRVATSKA**.

Žalbeni postupak vodi se prema odredbama ovoga Zakona i Zakona o općem upravnom postupku. Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

Žalba mora sadržavati najmanje podatke i dokaze navedene u članku 420. ZJN.

U otvorenom postupku žalba se izjavljuje u roku 10 (deset) dana, i to od dana:

* objave poziva na nadmetanje, u odnosu na sadržaj poziva ili dokumentacije o nabavi,
* objave obavijesti o ispravku, u odnosu na sadržaj ispravka,
* objave izmjene dokumentacije o nabavi, u odnosu na sadržaj izmjene dokumentacije,
* otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

U slučaju izjavljivanja žalbe na Dokumentaciju o nabavi ili izmjenu Dokumentacije o nabavi, Naručitelj će, sukladno članku 419. ZJN, objaviti informaciju da je izjavljena žalba i da se zaustavlja postupak javne nabave.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

# **8. OSTALI PODACI I INFORMACIJE**

## **8.1.DODATNE INFORMACIJE, OBJAŠNJENJA ILI IZMJENE U VEZI S DOKUMENTACIJOM O NABAVI**

Gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

**Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi Naručitelju dostavljaju isključivo putem EOJN RH.**

Pod uvjetom da je zahtjev dostavljen pravodobno, Naručitelj je obvezan odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju **(https://eojn.nn.hr/Oglasnik)**, bez navođenja podataka o podnositelju zahtjeva.

Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda.

Naručitelj će, ukoliko je to potrebno, produžiti rok za dostavu ponuda ili zahtjeva za sudjelovanje sukladno članku 240. ZJN.

Na sva pitanja koja se tiču ponuda, uvjeta, načina i postupka nabave, a nisu regulirana ovom dokumentacijom o nabavi primjenjivati će se odredbe ZJN., Pravilnika o dokumentaciji o nabavi te ponudi u postupcima javne nabave („Narodne novine“, br. 65/17) te drugi relevantni zakoni i podzakonski propisi Republike Hrvatske.

## **8.2.SKLAPANJE I DOPUŠTENE IZMJENE UGOVORA O JAVNOJ NABAVI**

**Prijedlog ugovora o javnoj nabavi je sadržan u Prilogu 3. ove Dokumentacije o nabavi.**

Ugovor u pisanom obliku Naručitelj će s odabranim ponuditeljem sklopiti najkasnije u roku od 30 dana od dana izvršnosti odluke o odabiru.

Ugovor stupa na snagu onoga dana kada ga potpiše posljednja ugovorna strana te je na snazi do izvršenja svih obaveza ugovornih strana.

Na odgovornost ugovornih strana za ispunjenje obveza iz ugovora o javnoj nabavi primjenjuju se odgovarajuće odredbe Zakona o obveznim odnosima („Narodne novine“, broj: 35/05, 41/08, 125/11, 78/15 i 29/18).

Rok za izvođenje radova utvrđen Točkom 2.8. ove Dokumentacije o nabavi iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja odabrani ponuditelj bio spriječen izvoditi radove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,
* kada zbog nepovoljnih vremenskih prilika nije bilo moguće izvoditi pojedine vrste radova, rok izvedbe radova produljiti će se za odgovarajući broj dana, što se utvrđuje u građevinskom dnevniku a ovjerava po nadzornom inženjeru temeljem evidencije meteoroloških uvjeta tijekom izvođenja radova,
* kada Naručitelj izda nalog o privremenoj ili trajnoj obustavi radova.

Prethodno navedene okolnosti dokazuju se temeljem pisane dokumentacije sa gradilišta.

O produženju roka izvođenja radova sklapa se dodatak ugovoru koji mora biti u pisanom obliku.

U slučaju da tijekom izvršenja ugovora dođe do potrebe za izmjenom ugovora, Naručitelj zadržava pravo izmijeniti ugovor o javnoj nabavi tijekom njegova trajanja bez provođenja novog postupka javne nabave pod uvjetom da se ne radi o značajnim izmjenama te da ukupna vrijednost svih izmjena osnovnog ugovora bez PDV-a **ne smije biti veća od 15%** vrijednosti osnovnog ugovora te da izmjena ne mijenja cjelokupnu prirodu ugovora.

U slučajevima izmjena ugovora tijekom njegova trajanja, a koje nisu značajne, primjenjuju se odredbe članka 320. ZJN.

Sukladno članku 321. ZJN značajne izmjene ugovora neće biti dopustive.

Na ugovor o javnoj nabavi primijenit će se trgovački običaji (uzance).

Za stavke radova koje su navedene u troškovniku ponude, primijenit će se jedinične cijene iz ponudbenog troškovnika, a za stavke koje nisu navedene u troškovniku ponude, primijenit će se realne tržišne cijene potvrđene od strane nadzornog inženjera, uz detaljnu analizu cijene stavke, prethodno izrađenu od strane ponuditelja u kojoj moraju biti razvidne stavke troška materijala te troška ugradnje.

Izmijenjeni ili povećani radovi regulirati će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika Naručitelja.

Na sva pitanja koja se tiču ponuda, uvjeta, načina i postupka nabave, a nisu regulirana ovom dokumentacijom o nabavi primjenjivati će se odredbe ZJN., Pravilnika o dokumentaciji o nabavi te ponudi u postupcima javne nabave („Narodne novine“, br. 65/17) te drugi relevantni zakoni i podzakonski propisi Republike Hrvatske.

**Prilog 1.**

ŽIVOTOPIS STRUČNJAKA 1.

1. Prezime:

2. Ime:

3. Datum i mjesto rođenja:

4. Državljanstvo:

5. Adresa stanovanja:

6. Telefon/fax/e-mail:

7. Obrazovanje:

|  |  |
| --- | --- |
| Institucija  od (mjesec/godina) - do (mjesec/godina) | Zvanje/Diploma |
|  |  |
|  |  |

11. Sadašnje radno mjesto (naziv tvrtke i pozicija):

12. Godine radnog iskustva:

13. Godine radnog iskustva u struci:

14. Profesionalno iskustvo:

|  |  |  |  |  |  |
| --- | --- | --- | --- | --- | --- |
| red.  broj | trajanje angažmana na poslu/projektu  od (mjesec­/godina) -  do (mjesec/godina) | radno mjesto/pozicija na projektu | naziv projekta/ugovora  i kratki opis pruženih usluga | vrijednost usluga  (bez PDV-a) | druga ugovorna strana (navesti pravni naziv druge ugovorne strane, ime i prezime, e-mail adresu te telefonski broj kontakt osobe) |
| 1 | 2 | 3 | 4 | 5 | 6 |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| …. |  |  |  |  |  |

***NAPOMENE :***

1. *Profesionalno iskustvo za stručnjaka dokazuje se popisom relevantnih poslova/projekata na kojima je radio. U koloni 4 „naziv projekta/ugovora i kratki opis pruženih usluga“ treba što detaljnije opisati navedene usluge koje je pojedini stručnjak pružao na navedenom poslu/projektu kako bi se moglo utvrditi da li zadovoljava uvjete tražene u točki 6.6.2. Dokumentacije o nabavi.*
2. *U koloni 6 potrebno je navesti pravni naziv druge ugovorne strane, ime, prezime i e-mail osobe za kontakt. Naručitelj ima pravo provjere podataka navedenih u životopisima stručnjaka kod navedene osobe za kontakt.*

15. Ostale relevantne informacije:

Izjavljujem da ovi podaci vjerodostojno opisuju moje radno iskustvo i stručne sposobnosti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis osobe)*

**Prilog 2. – Izjava o jamstvenom roku za otklanjanje nedostataka – kriterij ekonomski najpovoljnije ponude\***

**Ponuditelj**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv, OIB i sjedište ponuditelja)

**IZJAVA O JAMSTVENOM ROKU ZA OTKLANJANJE NEDOSTATAKA**

Izjavljujemo da za izvedene radove i ugrađenu opremu na **rekonstrukciji i dogradnji zapadnog dijela luke Cres,** Županijskoj lučkoj upravi Cres, od uredne primopredaje radova, dajemo jamstveni rokza otklanjanje nedostataka na građevini, u pogledu njene solidnost (mehaničku otpornost i stabilnost),u trajanju od 10 godina (120 mjeseci), dok za preostale građevinske, obrtničke i instalaterske radove, građevne proizvode te opremu koji čine predmet nabave dajemo jamstveni rok u trajanju od\_\_\_\_\_\_\_\_\_\_\_\_\_\_\_\_\_ mjeseci,

U\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_\_2018.

M.P.

ZA PONUDITELJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, potpis)

**\*** Ponuditelji mogu dostaviti tražene informacije na vlastitim obrascima koji sadržajno odgovaraju navedenom Prilogu 2.

**Prilog 3. – PRIJEDLOG UGOVORA O JAVNOJ NABAVI**

**ŽUPANIJSKA LUČKA UPRAVA CRES**, Cres, Jadranska obala , OIB: 35888379055, kojeg zastupa ravnatelj Anton Opatić (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** \_\_\_\_\_\_\_\_\_\_, \_\_\_\_\_\_\_\_\_\_,OIB ili nacionalni broj u državi sjedišta: \_\_\_\_\_\_\_\_\_\_\_\_,kojeg zastupa \_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvođač),

sklopili su sljedeći

**UGOVOR O JAVNOJ NABAVI**

**RADOVA NA REKONSTRUKCIJI I DOGRADNJI**

**ZAPADNOG DIJELA LUKE CRES**

**Ev. broj nabave: EV-M-30/18**

**I. PREDMET UGOVORA**

Članak 1.

Predmet ovog Ugovora je izvođenje radova na rekonstrukciji i dogradnji zapadnog dijela luke Cressukladno provedenom postupku javne nabave male vrijednosti iz Plana nabave Naručitelja za 2018. godinu, evidencijski broj nabave EV-M-30/18 i Odluci o odabiru najpovoljnije ponude za nabavu radova, (KLASA: \_\_\_\_\_\_\_, URBROJ: \_\_\_\_\_\_\_\_\_ od \_\_. \_\_\_\_ 2018. godine).

Radove iz prethodnog stavka ovog članka Izvođač se obvezuje izvesti prema Ponudi broj: ------ od \_\_. \_\_\_\_\_ 2018. godine i ponudbeno-ugovornom troškovniku radova koji priliježe ovom Ugovoru i čini njegov sastavni dio.

Članak 2.

Izvođač potpisom ovog Ugovora jamči da je upoznat sa svim specifičnostima lokacije te načinom i tehnologijom izvođenja radova, te da je upoznat s projektnom dokumentacijom u cijelosti.

Izvođač također potvrđuje da su mu poznati svi uvjeti za izvođenje radova, da je proučio projektnu dokumentaciju, lokalne prilike, lokaciju i okolinu građevine, pristup prometnicama i ma pristupa lokaciji izvođenja radova, da se upoznao sa svim uvjetima rada i transporta koji mogu utjecati na izvođenje ponuđenih radova i pripadajućim komunikacijama, načinom i mjestima priključaka na postojeću komunalnu infrastrukturu te da mu je poznata namjena, tehnička složenost i tehnologija izvođenja radova koji su predmet ovog ugovora.

Izvođač se potpisom ovog Ugovora odriče prava na moguće prigovore s osnova nepoznavanja uvjeta i načina izvođenja radova.

**II. CIJENA RADOVA I NAČIN PLAĆANJA**

Članak 3.

Sukladno ponudi Izvođača iz članka 1. ovog Ugovora, ponuđena cijena radova iznosi ----------------- kuna bez PDV-a, odnosno ------------------- kuna s PDV-om.

Članak 4.

Naručitelj se obvezuje Izvođaču platiti stvarno izvršene radove i stvarno ugrađene količine materijala, prema privremenim mjesečnim i okončanoj situaciji prethodno ovjerenoj od strane nadzornoginženjera i ovlaštenog predstavnika Naručitelja, u roku do 30 (trideset) dana od dana zaprimljene urednesituacije.

Privremena mjesečna situacija za prethodni mjesec se isporučuje najkasnije do 10-tog u mjesecu.

Plaćanje se obavlja na žiro račun Izvođača.

Predujam je isključen, kao i traženje sredstava osiguranja plaćanja.

Članak 5.

Privremene mjesečne i okončana situacija ispostavljaju se u minimalno 5 (pet) primjeraka.

Situacije moraju biti popraćene s računom i preslikom ovjerenog Građevinskog dnevnika i ovjerene Građevinske knjige.

Naručitelj će zaprimljenu privremenu/okončanu situaciju u roku od 30 (trideset) dana ovjeriti ili tražiti njenu izmjenu i/ili dopunu. Izvođač je dužan izmjene/dopune izraditi i ovjeriti od strane nadzornog inženjera u roku od 5 (pet) dana.

Sve dostavljene primjedbe na privremenu situaciju, moraju se razriješiti prije dostavljanja slijedeće privremene situacije.

Ugovorene jedinične cijene iz ugovorenog troškovnika u sebi sadrže sve troškove rada, dobave i ugradnje osnovnog i pomoćnog materijala, pripremu i organizaciju gradilišta, transportne troškove, troškove zbrinjavanja građevinskog i drugog otpada te društvene obveze, dobit i sve druge izdatke izvođača za potpuno dovršenje radova sukladno projektnoj dokumentaciji, građevinskoj dozvoli, dokumentima ponude i tehničkim propisima.

Konačna vrijednost radova utvrdit će se okončanim obračunom na osnovu stvarno izvršenih količina priznatih u građevinskoj knjizi i jediničnih cijena iz ugovornog troškovnika, kao i odredbi ovog Ugovora.

**III. UVOĐENJE U POSAO I ROK IZVRŠENJA RADOVA**

Članak 6.

Izvođača će Naručitelj uvesti u posao u roku ne dužem od 15 (petnaest) dana od dana obostranog potpisa ovog Ugovora. Naručitelj će odrediti točan datum uvođenja u posao i pisanim putem, najmanje 8 (osam) dana prije uvođenja u posao obavijestiti Izvršitelja.

Uvođenjem u posao otvara se građevinski dnevnik i vodi se građevinska knjiga te se Izvođaču predaje gradilište s građevinom pripremljenom za nesmetano izvođenje radova, dokumentacija i svi prilozi uz kompletnu izvedbenu tehničku dokumentaciju na revers.

Naručitelj će Izvođaču osigurati priključke komunalija na gradilištu neophodne za građenje (privremeni priključci el. energije i vode), uz postavu privremenih kontrolnih brojila i na trošak Izvođača.

Izvođač se obvezuje radove iz članka 1. ovog Ugovora izvesti u roku od 16 (šesnaest) mjeseci od dana uvođenja u posao i otvaranja gradilišta i iste dovršiti do dana uspješne primopredaje radova.

U navedenom roku završetka radova ne računa se vrijeme kada se radovi ne mogu izvoditi u smislu odluke Odluke o određivanju razdoblja godine i vremena u kojemu se ne mogu graditi građevine, odnosno izvoditi građevinski radovi na određenim područjima Grada Cresa (Klasa: 334-01/04-1/4 ; Ur. broj: 2213/02-01-01-04-9), („Službene novine“ PGŽ, broj 24/04),prema kojoj se ne mogu izvoditi radovi na gradnji građevina ni građevinski radovi u razdoblju od 1. srpnja do 31. kolovoza.

Radovi se smatraju završenim kada su izvedene sve ugovornim troškovnikom propisane stavke, a što upisom u građevinski dnevnik potvrđuje nadzorni inženjer.

Izvođač radova obvezan je u roku od 8 dana nakon uvođenja u posao, a prije početka izvođenja radova izraditi Terminski i financijski plan izvođenja radova, te Plan organizacije gradilišta i po jedan primjerak uručiti Naručitelju. Također, potrebno je osigurati adekvatne prostore za smještaj radnika i nadzorne službe, kao i prostor za privremenu deponiju građevinskog otpada.

Članak 7.

Rok za izvođenje radova utvrđen ovim Ugovorom iznimno se može produljiti u slučajevima:

* u kojima je radi bitno promijenjenih okolnosti, više sile ili neispunjenja obveza Naručitelja Izvođač bio spriječen izvoditi radove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja,
* kada zbog nepovoljnih vremenskih prilika nije bilo moguće izvoditi pojedine vrste radova, rok izvedbe radova produljiti će se za odgovarajući broj dana, što se utvrđuje u građevinskom dnevniku a ovjerava po nadzornom inženjeru temeljem evidencije meteoroloških uvjeta tijekom izvođenja radova,
* kada Naručitelj ili nadležno tijelo izda nalog o privremenoj ili trajnoj obustavi radova, ukoliko se Izvođač kod izvođenje radova ne pridržava pozitivnih propisa.

Okolnosti navedene u prethodnom stavku dokazuju se temeljem pisane dokumentacije sa gradilišta.

O produženju roka izvođenja radova sklapa se dodatak ovom Ugovoru koji mora biti u pisanom obliku.

**IV. JAMSTVA IZVOĐAČA**

Članak 8.

Za uredno ispunjenje obveza iz ovog Ugovora, u roku od najkasnije 8 (osam) dana od dana potpisa i ovjere ovog Ugovora, Izvođač je dužan Naručitelju dostaviti jamstvo za uredno ispunjenje ugovora za slučaj povrede ugovornih obveza u obliku bezuvjetne i neopozive bankarske garancije koju izdaje bankarska institucija nadležna za financijsko poslovanje izvođača.

Jamstvo mora biti u visini od 10% (deset posto) od ugovorenog iznosa bez PDV-a, s klauzulom „plativo na prvi poziv“ odnosno „bez prava prigovora“, te mora biti bezuvjetno i s rokom važenja 3 (tri) mjeseca dužim od ugovorenog roka za ispunjenje ugovornih obveza.

Zamjena dostavljene bankarske garancije drugim instrumentima osiguranja nije dopuštena osim u slučaju ako se osigura novčani polog u traženom iznosu, na koji Izvođač nema pravo zaračunavati kamatu.

Posljedica nepoštivanja obveze na način i u predviđenom roku iz stavka 1. ovog članka je trenutni raskid ovog Ugovora sa svim posljedicama koje iz toga proizlaze za Izvođača.

U slučaju produženja roka trajanja ovog Ugovora, Izvođač dostavlja produženo jamstvo za uredno ispunjenje ugovora za slučaj povrede ugovornih obveza za naredno razdoblje u kojem će završiti ugovorne poslove, sukladno prethodno navedenim uvjetima.

Novo jamstvo Izvođač je obvezan dostaviti najkasnije 5 (pet) dana prije isteka roka važenja jamstvo za uredno ispunjenje ugovora.

Jamstvo za uredno ispunjenje Ugovora vraća se nakon dostave jamstva za otklanjanje nedostataka u jamstvenom roku.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

a) u slučaju svake povrede ugovorne obveze od strane Izvođača zbog koje Naručitelju nastane šteta i to u iznosu visine nastale štete s pripadajućim kamatama.

b) u slučaju ne dostavljanja novog jamstva (produljenja jamstva zbog neizvršenja radova u ugovorenom roku) i to u punom iznosu istog jamstva, bez obveze vraćanja naplaćenog iznosa.

c) radi naplate ugovorne kazne zbog zakašnjenja Izvođača u ispunjenju svojih obveza iz ugovora o javnoj nabavi, i to u visini ugovorne kazne.

d) u slučaju neispunjenja ugovorne obveze od strane Izvođača zbog razloga za koje je odgovoran Izvođač kao i u slučaju raskida ugovora kojeg je uzrokovao Izvođač, i to u punom iznosu jamstva.

e) u drugim slučajevima, radi naplate potraživanja koja Naručitelj ima prema Izvođaču u svezi s ugovorom o javnoj nabavi do visine iznosa koje Naručitelj potražuje.

f) uvijek kada je to predviđeno ostalim odredbama ovog Ugovora.

Članak 9.

Jamstveni rok za izvedene radove iznosi \_\_ (\_\_\_\_\_\_\_\_\_\_\_\_\_) godina i počinje teći danom uspješno obavljene primopredaje radova i potpisa primopredajnog zapisnika.

Za kvalitetu izvedenih radova i ugrađene materijale, Izvođač u roku od 8 dana od izvršene primopredaje radova dostavlja Naručitelju jamstvo za otklanjanje nedostataka u jamstvenom roku, u obliku , u obliku zadužnice/bjanko zadužnice ovjerene kod javnog bilježnika, na iznos od 10% (deset posto) vrijednosti ugovora o javnoj nabavi (bez PDV-a) potvrđenu kod javnog bilježnika i popunjenu u skladu s Pravilnikom o obliku i sadržaju zadužnice ili Pravilnikom o obliku i sadržaju bjanko zadužnice (“Narodne novine”, broj 115/12, 82/17), s rokom važenja najmanje \_\_(\_\_\_\_\_\_\_\_) godina.

Izvođač je obvezan u jamstvenom roku bez prava na posebnu naknadu izvršiti otklanjanje svih nedostataka na objektu koji su predmet nabave.

Tijekom trajanja jamstvenog roka Izvođač je obvezan odmah, o svom trošku, pristupiti otklanjanju nedostataka, u slučaju potrebe hitnih otklanjanja najkasnije 24 sata od trenutka primanja obavijesti, u ostalim slučajevima u roku od 3 radna dana od trenutka primanja obavijesti, te iste otkloniti u primjerenom roku.

Jamstvo za otklanjanje nedostataka u jamstvenom roku Naručitelj će aktivirati u slučaju da Izvođač u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Ukoliko Izvođač ne pristupi otklanjanju nedostataka u ugovorenom roku Naručitelj može iste nedostatke otkloniti po trećim osobama, na teret Izvođača.

Neiskorišteno jamstvo će biti vraćeno Izvođaču po izvršenim obvezama iz ugovora, odnosno po isteku njegova važenja.

**V. OBVEZE IZVOĐAČA**

Članak 10.

Izvođač se obvezuje u izvođenju radova pridržavati se ugovorenih rokova, radove izvoditi u skladu s glavnim i izvedbenim projektom, tehničkim opisima i uvjetima iz ponudbeno-ugovornog troškovnika.

Pri izvođenju radova iz stavka 1. Izvođač je dužan uvažavati upute ovlaštenog predstavnika Naručitelja, projektanta, nadzornog inženjera, koordinatorazaštite na radu i nadležnog konzervatorskog odjela, pridržavati se dokumentacije i svih pisano priloženih eventualnih promjena, uredno voditi propisanu službenu dokumentaciju - građevinski dnevnik i građevinsku knjigu, pribaviti potrebne ateste te dokaze o sukladnosti ugrađenog materijala i opreme, po izvršenim radovima ukloniti preostali materijal, sredstva za rad, te propisano zbrinuti građevinski otpad nastao tijekom građenja.

Članak 11.

Izvođač se obvezuje radove iz članka 1. ovog Ugovora izvršiti u skladu s Terminskim planom izvođenja radova i uvjetima iz troškovnika radova, na kvalitetan način u skladu sa pozitivnim zakonskim normama, stručno i savjesno sukladno važećim tehničkim propisima, standardima i pravilima struke, uvažavajući mjere zaštite na radu i zaštite gradilišta.

Izvođač je dužan dobaviti i ugraditi kvalitetnu opremu i materijale koji odgovaraju propisanim standardima, a koji su predviđeni troškovnikom.

Troškovnik radova iz stavka 1. ovog članka čini sastavni dio ovog Ugovora.

# 

Članak 12.

Svaka eventualna šteta koja bi bila prouzrokovana na objektu, prolaznicima ili imovini uslijed izvođenja ugovorenih radova, pada na teret Izvođača koji je dužan istu otkloniti.

Članak 13.

Izvođač nije ovlašten za vrijeme izvođenja radova vršiti izmjene projektno - tehničke dokumentacije.

Ukoliko se utvrdi da su neke izmjene potrebne ili su korisne, može ih se izvršiti samo uz prethodnu pisanu suglasnost Naručitelja i projektanta.

# 

Članak 14.

Izvođač se obvezuje da će prilikom izvođenja radova na objektu poduzeti sve mjere zaštite mjesta izvođenja radova, opreme i materijala, prolaznika, prometa i okoliša od šteta koje bi mogle nastati uslijed nestručnog obavljanja radova.

Obveza iz stavka 1. ovog članka podrazumijeva obavezu Izvođača da ugovori osiguranje o čemu je dužan u roku od 8 (osam) dana od dana sklapanja ugovora kao dokaz dostaviti zaključenu policu osiguranja od odgovornosti iz obavljanja djelatnosti.

Navedena osiguranja trebaju pokriti štetu na osobama i imovini koja može nastati Naručitelju i njegovim zaposlenicima, podizvoditelju i njegovim zaposlenicima, članovima zajednice Izvođača, radnicima Izvođača ili trećim osobama za slučaj nesreće sve do dana uspješno primopredaje radova, a osigurateljna pokrića moraju biti na snazi od početka do završetka radova koji su predmet ove nabave.

Policu osiguranja potrebno je produžiti u slučaju produženja roka završetka radova, a razmjerno danima pomicanja roka završetka radova.

Odgovornost Izvođača za moguće štete iz stavka 1. ovog članka, prestaje s danom uspješne obavljene primopredaje.

Članak 15.

Izvođač odgovara za nedostatke građevine koji se tiču ispunjavanja zakonom određenih bitnih (temeljnih) zahtjeva za građevinu ako se ti nedostaci pokažu za vrijeme od deset godina od predaje i primitka radova, sukladno Zakonu o obveznim odnosima i Zakonu o gradnji.

**VI. GRAĐEVINSKI DNEVNIK I GRAĐEVINSKA KNJIGA**

Članak 16.

Izvođač je dužan za vrijeme izvođenja radova voditi Građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera.

Nadzorni inženjer i Izvođač dužni su, pored ostaloga, svakog dana potpisivati građevinski dnevnik.

Upisi u građevinski dnevnik koji nisu u skladu sa odredbama ovog Ugovora ne stvaraju obveze za ugovorne strane.

Članak 17.

Izvođač je obvezan na gradilištu ažurno voditi Građevinsku knjigu. Količine iz građevinske knjige moraju biti istovjetne količinama unesenim u privremenu i okončanu situaciju.

**VII. OVLAŠTENI PREDSTAVNICI ZA PRAĆENJE IZVRŠENJA UGOVORA**

# 

Članak 18.

Ovlašteni predstavnici za praćenje izvršenja ugovora, koji će u ime ugovornih strana surađivati su: u ime Naručitelja \_\_\_\_\_\_\_\_\_\_\_\_\_, te u ime Izvođača: \_\_\_\_\_\_\_\_\_\_\_\_\_.

Izvođač se obvezuje poslove izvršenja konkretnih radova povjeriti osobama koje imaju odgovarajuće znanje i stručne sposobnosti za izvođenje radova koji im se povjeravaju.

Izvođač se obvezuje imenovati ovlaštenog voditelja građenja građevinske ili arhitektonske struke, a koji ispunjava uvjete iz Zakona o poslovima i djelatnostima i djelatnostima prostornog uređenja i gradnje (NN 78/15).

Izvođač će Naručitelju nakon sklapanja ugovora o javnoj nabavi, a najkasnije do dana uvođenja u posao na zahtjev Naručitelja dostaviti ime i ovlaštenja traženog inženjera gradilišta, odnosno voditelja građenja.

U slučaju da Izvođač na zahtjev Naručitelja ne dostavi dokaze o ispunjavanju uvjeta iz prethodnog stavka, Naručitelj može raskinuti ugovor i naplatiti jamstvo za uredno ispunjenje ugovora i to u ukupnom iznosu.

Angažirani inženjer gradilišta Izvođača mora biti na gradilištu sve vrijeme izvođenja radova za koje je odgovoran.

Naručitelj će na gradilištu osigurati stalni nadzor nad izvođenjem radova i imenovati jednu ili više odgovornih osoba za obavljanje nadzora (nadzorni inženjer).

Ovlašteni predstavnik Naručitelja ovlašten je neprestano nadzirati tijek i dinamiku izvođenja radova te stavljati primjedbe i davati upute, a ima pravo narediti obustavljanje daljnjeg tijeka izvođenja radova i tražiti popravak pojedinih dijelova, ako se radovi izvode protivno pravilima struke, tehničkim propisima ili standardima.

Koordinator zaštite na radu ima pravo pristupa na gradilište radi obavljanja kontrola sukladno Pravilniku o zaštiti na radu na privremenim i pokretnim gradilištima.

**VIII. PRIMOPREDAJA IZVRŠENIH RADOVA**

# 

Članak 19.

Izvođač je obvezan po završetku svih ugovorenih radova izvršiti upis u građevinski dnevnik te pisanim putem od Naručitelja zatražiti primopredaju radova.

Primopredaji se pristupa u roku od 3 dana po potvrdi nadzornog inženjera o završetku svih ugovorenih radova, nakon čega će Naručitelj imenovati Povjerenstvo za primopredaju radova.

Povjerenstvo iz prethodnog stavka čine predstavnici Naručitelja, Izvođača te nadzorni inženjer.

Ukoliko se u tijeku Primopredaje radova utvrde nedostaci u kvaliteti i količini, Izvođaču će se dati primjereni rok za otklanjanje istih koji ne produžuje ukupan rok izvođenja radova, a ukoliko istih nema, smatra se da je primopredaja uspješno izvršena, te se može pristupiti okončanom obračunu.

Preuzimanje radova po kvaliteti i količini obavlja se zapisnički, a Zapisnik o primopredaji i okončanom obračunu izrađuje nadzor i potpisuju članovi Povjerenstva za primopredaju radova.

Izvođač je dužan uz Zapisnik o primopredaji i okončanom obračunu predati Naručitelju sve potrebne dokaze o sukladnosti ugrađenog materijala i opreme te građevinski dnevnik i građevinsku knjigu.

Izvođač je dužan sastaviti pisanu izjavu o izvedenim radovima i uvjetima održavanja građevine sa svim propisanim prilozima sukladno zakonskim propisima.

Nakon izvršenih radova Izvođač je dužan sa gradilišta ukloniti preostali materijal, opremu i sredstava za rad te privremene objekte.

**IX. PRIJEVREMENI PRESTANAK UGOVORA I UGOVORNA KAZNA**

Članak 20.

U slučaju raskida ovog Ugovora, bilo sporazumno ili izazvano višom silom, ugovorene strane će putem sporazumno izabranog povjerenstva utvrditi stupanj gotovosti radova i njihovu vrijednost.

U slučaju navedenom u prethodnom stavku ovog članka, Izvođač ima pravo tražiti naplatu samo za izvršene radove.

Članak 21.

Ukoliko Izvođač prekorači rok za izvršenje radova iz članka 6. ovog Ugovora, a prekoračenje nije uzrokovano okolnostima iz članka 7. ovog Ugovora, Naručitelj ima pravo naplatiti od Izvođača ugovorenu kaznu koja se određuje na način da se za svaki dan od dana prekoračenja ugovorenog roka, odnosno zakašnjenja obračuna iznos od 2 ‰ do najviše 5 % ugovorene vrijednosti radova.

Ugovorna kazna naplatit će se prijebojem s privremenom/okončanom situacijom ili naplatom jamstva za uredno ispunjenje iz članka 8. stavak 8. c) ovog Ugovora.

Ugovorna kazna neće osloboditi Izvođača obveze da dovrši radove ili bilo koje druge obveze, zadatke ili odgovornosti koje ima prema ovom Ugovoru o javnoj nabavi radova i Dokumentaciji o nabavi.

Članak 22**.**

Ugovorne strane suglasno utvrđuju da Naručitelj ima pravo na jednostrani otkaz ovog Ugovora ukoliko Izvođač rok izvršenja radova prekorači za više od 15 (petnaest) dana.

Prije jednostranog otkaza ovog Ugovora Naručitelj je obvezan pisanim putem, preporučenom poštom, upozoriti Izvođača o namjeri jednostranog otkaza, te isto obrazložiti.

Jednostrani otkaz ovog Ugovora Naručitelj može izjaviti Izvođaču pisanim putem nakon isteka roka od 7 (sedam) dana od dana dostave pisanog upozorenja Izvođaču.

U slučaju iz stavka 1. ovoga članka Izvođač je u obvezi snositi troškove produženog trajanja nadzora, ako do prekoračenja ugovorenog roka izgradnje dođe njegovom krivnjom.

**X. ZAVRŠNE ODREDBE**

Članak 23.

U slučaju da tijekom izvršenja ugovora dođe do potrebe za izmjenom ili povećanjem ugovora, Naručitelj zadržava pravo izmijeniti ovaj Ugovor tijekom njegova trajanja bez provođenja novog postupka javne nabave pod uvjetom da ukupna vrijednost svih izmjena bez PDV-a ne smije biti veća od 15 % te da izmjena ne mijenja cjelokupnu prirodu ugovora.

Za stavke radova koje su navedene u ponudbeno-ugovornom troškovniku, primijenit će se jedinične cijene iz ponudbenog troškovnika, a za stavke koje nisu navedene u ponudbeno-ugovornom troškovniku, primijenit će se realne tržišne cijene potvrđene od strane nadzornog inženjera, uz detaljnu analizu cijene stavke, prethodno izrađenu od strane Izvođača u kojoj moraju biti razvidne stavke troška materijala te troška ugradnje.

Izmijenjeni ili povećani radovi regulirati će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika Naručitelja.

Članak 24.

Za sve što ovim ugovorom nije posebno predviđeno primjenjivat će se odgovarajuće odredbe Zakona o gradnji, Zakona o građevnim proizvodima, Zakona o arhitektonskim i inženjerskim poslovima i djelatnostima u prostornom uređenju i gradnji, Zakona o obveznim odnosima, Zakona o zaštiti na radu, Posebnih uzanci o građenju u dijelu u kojem nisu u suprotnosti sa načelima i odredbama Zakona o javnoj nabavi, te ostalih pozitivnih propisa koji reguliraju materiju građenja.

Članak 25.

Ugovorne strane su suglasne da će sve sporove u vezi s provedbom ovog Ugovora nastojati rješavati sporazumno, a u protivnom ugovaraju rješavanje spora putem stvarno nadležnog suda u Rijeci.

Članak 26.

Ovaj Ugovor stupa na snagu danom potpisa osoba ovlaštenih za zastupanje Naručitelja i Izvođača.

Izmjene i dopune ovog Ugovora i njegovih dodataka važeće su samo ako su sačinjene u pisanom obliku, te potpisane i ovjerene od obiju strana.

Članak 27.

U znak prihvaćanja prava i obveza iz ovog Ugovora ugovorne strane istog potpisuju.

Članak 28.

Ovaj Ugovor je sastavljen u 4 (četiri) istovjetna izvorna primjerka, od kojih po 2 (dva) zadržava Naručitelj i 2 (dva) zadržava Izvođač.

|  |  |  |
| --- | --- | --- |
| Za **IZVOĐAČA** |  | Za **NARUČITELJA** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Broj: \_\_\_\_\_\_\_\_\_  U \_\_\_\_\_\_\_\_\_, \_\_\_\_\_\_\_\_\_\_\_\_\_\_\_ |  | KLASA: \_\_\_\_\_\_\_\_\_\_\_\_\_  URBROJ: \_\_\_\_\_\_\_\_\_\_\_\_\_\_\_  U Cresu, \_\_\_\_\_\_\_\_\_\_\_\_ |